Prvo najavili tužbu, a potom poslali ponudu za nabavku računarske opreme\nKod štampača i tonera se zna ko su trgovci i dovoljno je uzeti tri ponuđača i uporediti cijene\nNaime, kako je portal Infoveza objavio, nedavno je gradska uprava najvećeg grada Srpske sprovela, blago rečeno, sumnjivu nabavku računarske opreme, a predstavnik firme „Media market“ d.o.o. iz Banjaluke (lanca trgovina koje se bave prodajom IT opreme) Goran Kos, održao je konferenciju za medije u hotelu Bosna u Banjaluci, na kojoj je detaljnije pojasnio na koji način se, kako je tvrdio, kriminalna javna nabavka sprovela. Suština Kosovog izlaganja ogledala se u tumačenju da je računarska oprema čak nekoliko puta preplaćena.\nIz grada su se tada branili da je strateško opredjeljenje gradske uprave bilo usmjereno na kupovinu kvalitetnije računarske opreme, te da su se morale uzeti u obzir tehničke specifikacija štampača. Iako je gradonačelnik Banjaluke Draško Stanivuković odmah najavio tužbe, kako protiv Kosa, tako i protiv portala Infoveza, prema informacijama koje su dostupne, još nikakve tužbe nisu podnesene.\nKako Infoveza nezvanično saznaje iz izvora iz gradske uprave, ovo je trebalo da bude samo prvi u nizu direktnih sporazuma koje je trebalo da se sklope sa Media marketom. Razlog što se išlo sa direktnim sporazumom leži u činjenici da za njega nije potrebno raspisivanje javnog poziva, odnosno tendera, jer je tako predviđeno Zakonom o javnim nabavkama BiH.\nGoran Kos je za Infovezu izjavio da ovo tumači kao pokušaj podmićivanja od strane banjalučke gradske uprave i gradonačelnika Draška Stanivukovića. Zauzvrat, kako kaže, on bi trebalo da ćuti na potencijalni kriminal koji se odvija u Banjaluci. Ipak, Kos je juče predao odgovor gradonačelniku i gradskoj upravi.\n#banja luka#Draško Stanivuković#media market#u fokusu#Goran Kos


Izjava o privatnosti - Hrvatski rukometni klub Gorica\nOva Izjava o privatnosti utvrđuje kako HRK Gorica koristi i štiti sve informacije koje dajete kada koristite ovu web-lokaciju.\nHRK Gorica obvezan je osigurati zaštitu vaše privatnosti. Ako vas zamolimo da pružite određene informacije pomoću kojih možete biti identificirani prilikom korištenja ove web stranice, možete biti sigurni da će se koristiti samo u skladu s ovom Izjavom o privatnosti.\nHRK Gorica može povremeno promijeniti ovo pravilo ažuriranjem ove stranice. Povremeno provjerite ovu stranicu kako biste bili sigurni da ste zadovoljni bilo kakvim promjenama. Ovo pravilo je na snazi od 01. 03. 2019.\nosobni podaci koji se prikupljaju temeljem kontakt obrasca: ime i prezime, e-mail, telefon\nosobni podaci koji se prikupljaju temeljem Vaše prijave u klub: ime i prezime, e-mail, spol, datum rođenja, adresa, mjesto, poštanski broj, država, telefon


Savez lovačkih društava TK: Aktivnosti na sprječavanju nastanka šteta na poljoprivrednim usjevima – Radio Studio D ::: 99,40 i 97,40 FM\nSprječavanje nastanka šteta na poljoprivrednim usjevima, a koje uzrokuju divlje svinje, te načini pomoći poljoprivrednicima u doba sjetve i dozrijevanja poljoprivrednih proizvoda, bili su tema satsnka ministra poljoprivrede, šumarstva i vodoprivrede Vahidina Smajlovića sa predstavnicima Saveza lovačkih društava Tuzlanskog kantona.\nImajući u vidu da se ovim samo djelimično rješava problem Savez lovačkih društava Tuzlanskog kantona je zadužen da prilikom donošenja operativnog kalendara za 2022/2023. lovu godinu pomjeri lov na divlje svinje od početka septembra.\nUz navedeno, dogovoreno je i da Ministarstvo poljoprivrede, šumarstva i vodoprivrede TK, kroz program utroška sredstava prikupljenih po osnovu Zakona o šumama, osigura novčana sredstva za finansiranje/sufinansiranje projekata dodatne količine hrane za divljač kako bi se ona držala dalje od poljoprivrednih usjeva.\nSastanku je, uz ministra Smajlovića prisustvovao i pomoćnik ministra za poljoprivredu i veterinarstvo Samid Šarac, te stručni savjetnik za šumarstvo, lovstvo i drvnu industriju Amir Arapčić, dok su u ime Saveza lovačkih društava Tuzlanskog kantona sastanku prisustvovali predsjednik Mensur Alić sa saradnicima.\nPrevious article Tuzlanski kanton spremno dočekuje uvođenje jedinstvenog QR koda na nivou BiH\nNext article Nastava u TK trebala bi početi po redovnom planu i programu 31. januara


Državnu agenciju za istrage i zaštitu (SIPA) posjetila je danas (3.6.2021. godine) delegacija Ministarstva unutarnjih poslova Crne Gore, predvođena državnim tajnikom Radom Miloševićem i sastala se sa delegacijom SIPA-e na čelu sa direktorom Darkom Ćulumom.\nPredsjednik Vlade Crne Gore Zdravko Krivokapić sutra u službenoj posjeti BiH\nAkcija SIPA-e: Uhapšen muškarac, u automobilu pronađen kokain velike vrijednosti\nBudući da se radi o prvoj posjeti delegacije MUP-a Crne Gore SIPA-i, direktor Ćulum upoznao je prisutne o svim bitnim činjenicama u svezi sa dosadašnjim radom SIPA-e, prioritetima u budućem radu, kao i o rezultatima posljednjih akcija u borbi protiv najsloženijih oblika kriminala.\nTokom sastanka delegacija, razgovarano je o stanju u oblasti borbe protiv organiziranog kriminala, korupcije i terorizma, kako u zemlji tako i u regionu, reintegraciji i resocijalizaciji povratnika sa stranih ratišta, te strateškim normativima i institucionalnim okvirima za borbu protiv nasilnog ekstremizma i terorizma. U kontekstu navedenog, razgovarano je o intenziviranju saradnje i zajedničkom radu na provođenju Zajedničkog akcijskog plana za borbu protiv terorizma na Zapadnom Balkanu, potpisanog 5. oktobra 2018. godine u Tirani, kao i Sporazumu o provođenju Zajedničkog akcijskog plana za borbu protiv terorizma, potpisanom u novembru 2019. godine u Skoplju.\nCrnogorska delegacija obišla je prostorije Jedinice za specijalnu potporu SIPA-e te se upoznala sa radom i opremom kojom raspolaže ova Jedinica.\nTagovi: SIPAMUP Crne GoreBiHposjeta


Petritsch: Da, vi ste me zapravo podsetili da smo pre četrnaest godina pokušali da iskoristimo poslednju šansu da Kosovo zadržimo u okviru države Jugoslavije, a kasnije Srbije. Mislim da je ta poslednja prilika, nažalost, propuštena. Propuštena je od strane Miloševićevog režima, zato što Miloševićevim ličnim interesima nije odgovaralo da vrati autonomiju i demokratiju tom delu Srbije koji bi se, smatrao je, u svim narednim izborima okretao protiv njega. Pošto je, dakle, bio protiv davanja autnomije Kosovu, nije hteo ni da potpiše sporazum u Ramouilletu.\nRSE: Da, Milošević tada nije hteo da prihvati suštinsku autonomiju za Kosovo i NATO trupe koje bi je garantovale , ali nekoliko godina kasnije Srbija je ”dobila” nezavisno Kosovo i NATO trupe. Svedoci smo toga da Evropska unija već godinama pokušava na nađe rešenje za kosovski problem, ali da uspeh u njenom upravljanju kosovskim dijalogom tek sada stiže.


Maj 18, 2022 10:30\nPredsednica Vlade Srbije Ana Brnabić stigla je u Skoplje, gde je započela radnu posetu Severnoj Makedoniji. Pored razgovora s premijerom te države Dimitrom Kovačevskim, Brnabićeva će učestvovati na samitu "Makedonija 2025".\nZa Anu Brnabić je priređen zvaničan doček ispred Vlade Severne Makedonije. Nakon toga je počeo sastanak dveju delegacija, koje predvode premijeri Srbije i Severne Makedonije Dimitar Kovačevski.\nTeme sastanka su dalji razvoj prijateljskih odnosa, dogovor o trećoj zajedničkoj sednici, inicijativa Otvoreni Balkan, bilateralna saradnja, trgovinska razmena dve zemlje i železnički projekat Budimpešta - Beograd - Skoplje.\nTo je prvi bilateralni susret Brnabićeva sa novim premijerom Severne Makedonije.\nOna će zajedno sa Kovačevskim potom prisustvovati otvaranju samita Makedonija 2025, regionalnog skupa koji svake godine okupi više od 250 učesnika i služi kao platforma za razmenu znanja, najnovijih svetskih trendova u poslovanju, investicije, tehnološke inovacije, povezivanje organizacija i inspirisanje promena u jugoistočnoj Evropi.\nU fokusu ovogodišnjeg samita su digitalizacija i razvoj digitalnih veština, regionalne i globalne teme.\nBrnabićeva će učestvovati na premijerskom panelu "Izgradnja prosperitetne budućnosti: Uloga regionalne saradnje".\nSamitu svake godine prisustvuju državni zvaničnici, kompanije koje posluju u regionu, članovi diplomatskog kora i međunarodnih organizacija, kao i članovi akademske zajednice civilnog društva.\nSamit počinje danas i trajaće do 19. maja, a zatvoriće ga predsednik Severne Makedonije Stevo Pendarovski.\nOvo je četvrti put da Brnabić boravi u zvaničnoj poseti Severnoj Makedoniji, a poslednji put je bila u julu prošle godine, kada je učestvovala na Prespa Forumu u Ohridu, koji okuplja lidere Zapadnog Balkana i zvaničnike EU.


Evropska unija je nadnacionalna unija koju čine dvadeset sedam država Evrope i pet kandidata od kojih je i Srbija jedan od njih. Vise od 60 godina postojanja EU doprinelo je tolikom proširenju, najuspešnijoj politici, unapređenju saradnje među državama i zbližavanja kultura i jedinstvo među državnim članicama.\nZALAGANJE ZA EVROPSKE VREDNOSTI U SRBIJI\nU našoj zemlji postoje članovi Evropske unije koji se bore za sve vrednosti koje nam Evropska Unija može pružiti. Veoma je bitno za jačanje evropskih standarda naše zemlje da se borimo da Srbija postane član Evropske unije. Po našem misljenju, Evropska unija je jedan od najznačajnijih faktora ekonomske stabilnosti zemlje koja nam daje veru da će ideje nas mladih biti ostvarene u budućnosti. Veoma je bitno za nas mlade da podržimo stavove Evropske u poštovanju ljudskog dostojanstva, slobode, jednakosti, ljudskih prava i nacionalnih manjina jer će nas baš to dovesti do svetlije budućnosti.\nEVROPSKO OBRAZOVANJE ZA MLADE U SRBIJI\nSistem evropskog obrazovanja nastoji da pre svega pomogne zemljama članicama da moderniziju i samim tim napreduju u obrazovanju i oblastima. Nase vizija je da se temelji srpskog obrazovanja grade na principima evropskog obrazovanja kao sto su kriticko razmisljanje i prakticna primenljivost. Mi težimo ka Evropskoj uniji i njenom sistemu obrazovanja iz razloga što nam pomaže u proučavanju i učenju jezika, obezbeđuje najbolje obrazovanje i osposobljavanje, kao i najbolje uslove za učenje kao i stipendije za najuspešnije . Predlažemo da se u Srbiji stvori nešto novo poput klubova vezanih za školu i pojedinačna interesovanja poput nauke, umetnosti, kulture, sporta kako bi posebno nadareni ucenici imali dovoljno prilika za razvijanje i ucenje. Smatramo da je vazno da se pri završetku srednje škole uvede takozvani “Senior Graduation,, kao i obracanje najboljeg maturanta, kao mali znak pažnje maturanta.\nZAHTEVI MLADIH OD EVROPSKE UNIJE\nPre svega, zbog epidemiološke situacije izazvane virusom Covid 19, potrebno je obezbediti sredstva za osnovnu higijenu i na taj način higijenu u školama podići na viši nivo i na taj nacin ucenicima obezbediti skladan proctor za ucenje i razvijanje njihovih vestina i sposobnosti. Takođe bi bilo lepo da uspešni učenici u Srbiji imaju apsolutno pravo na razmenu i posete Evropskoj Uniji da bi kroz bolje razumevanje evrpskih vrednosti uspeli da iste primene u Srbiji. Poznato nam je da Evropska unija podržava kritičko mišljenje i to je jedan od razloga zašto nam se sviđa i zašto je trebamo ceniti. Želeli bi da se i u našoj zemlji stvore takvi uslovi za učenje jer smo mi budućnost ove zemlje. Zato se mi moramo boriti da naša država postane član Evropske unije i samim tim nam obezbedi bolje uslove za život. Od Evropske unije možemo mnogo toga naučiti, kako bolje i lakše da živimo i cenimo prave vrednosti. Mi jako volimo da putujemo i volimo strane jezike , a voleli bi da ih usavršimo i naučimo što više jezika što nam omogućava Evropska Unija. Osim toga, volimo Evropsku uniju zato što nam omogućava lakše putovanje, usavršavanje znanja da bi smo mi kao ljudi više vredeli. Zato mi sebe vidimo u Evropskoj uniji jer nam daje mogućnost da dostignemo svoj maksimum na pravi način.\nKULTURNI CENTRI ZA MLADE\nPredlog je da se otvore mesta poput kulturnih centara ili kafica gde ce mladi u opustenoj atmosferi moci da razmisljaju o svojim idejama i realizuju iste na najbolji moguci nacin, gde bi primenjivali i razmenjivali sva stecena znanja. Nasa vizija je da organizujemo radionicu na temu „Vrednosti evropskog obrazovanja u Srbiji“ kako bismo podelili evropske vrednosti sa sto vise mladih ljudi i zainteresovali ih da se i sami upuste u istrazivacke projekte i tako krenuli putevima Evropske Unije.\nCopyright © Evropska unija i Srbija 2021


Počelo prvo suđenje za zločine OVK u Hagu: Mustafa negira krivicu, tužilaštvo nazvao "Gestapo"\n10:59 >> 14:25\nGlavne tačke optužnice čita glavni specijalizovani tužilac Džek Smit, dok Mustafa suđenje prati iz sudnice\nTanjug/Robin van Lonkhuijsen/Pool Photo via AP)\nNa suđenju protiv nekadašnjeg komadanta u OVK Saljiha Mustafe prvi svedoci biće ispitani u ponedeljak i utorak, najavila je danas predsednica sudskog veća Specijalizovanih veća Kosova.\nOna je precizirala da je za te dane planirano ispitivanje dva od ukupno 16 svedoka tužilaštva.\nUzbuna u Prištini zbog najave otvaranja arhiva OVK: Jedni tvrde da je nema, drugi da je već otvorena\n-Posle svakog glavnog ispitivanja svedoka, sudsko veće će postavljati pitanja Mustafi, koji će imati pravo da ne odgovori- napomenula je predsednica sudskog veća.\nMustafi je danas počelo suđenje, kojem je on prisustvovao na početku, ali je kasnije odlučio da se ne vrati u sudnicu.\nKosovski mediji su preneli da je njegova odbrana rekla da će biti prisutan na daljem suđenju, dok je sudija rekao da će se vratiti ako veće tako odluči.\nOvo je prvo suđenje nekom optuženom iz OVK pred ovim sudom, dok su za druga tri predmeta – protiv Hašima Tačija i dugih, Hisnika Gucatija i Nasima Haradijana i Pjetra Šalje pripreme za suđenje u toku.\nGlavne tačke optužnice čitao je glavni specijalizovani tužilac Džek Smit, dok Mustafa suđenje prati iz sudnice.\nPrema rečima tužioca, Mustafa se tereti za pojedinačnu krivičnu odgovornost i krivičnu odgovornost kao pretpostavljeni starešina za zločine koje su od 1. do 19. aprila 1999. godine počinili određeni pripadnici OVK protiv lica zatočenih na imanju u Zlašu koje je služilo kao zatvor.\nMustafa je rekao da razume navode optužnice, ali da u njima nema istine.\n– Nisam kriv po optužbama koje je pokrenuo ovdašnji Gestapo – rekao je Mustafa.\nNa suđenje je došao u majci i gornjem delu trenerke sa kapuljačom, što je neuobičajeno oblačenje za sudnicu.\nOn se nalazi u haškom pritvoru od septembra prošle godine, a na pojavljivanju pred sudom u oktobru 2020. negirao je krivicu po svim tačkama optužnice Specijalizovanog tužilaštva Kosova i najavio je da će se, pored ostalog, braniti alibijem.\nU nastavku suđenja Specijalizovano tužilaštvo izneće uvodnu reč, za šta ima na raspolaganju tri sata, a potom će zastupnik devet žrtava koje učestvuju u postupku imati na raspolaganju jedan sat za iznošenje svoje uvodne reči.\nZasada je devet osoba dobilo status žrtve koja učestvuje u postupku, a prijavljivanje je i dalje u toku.\nSudsko veće je za septembar i oktobar zakazalo nekoliko ročišta.\nInače, u ovom predmetu sudije su tužilaštvu za izvođenje dokaza dodelile 87 sati, a tužilaštvo je najavilo da će pozvati 16 svedoka, od kojih će 15 svedočiti u sudnici u Hagu.\nU optužnici protiv Mustafe se tvrdi da je on odgovoran za pomenuta krivična dela izvršena nad najmanje šest osoba.\nSud je, inače, doneo odluku da uzme kao “presuđene činjenice” 52 predloga tužilaštva koja se tiču osnivanja OVK, ali nemaju direktne veze sa ovim predmetom.\nNemačka levica kritikuje Berlin: Godinama ste sarađivali sa zločincima tzv. OVK\nGaši nudi 10.000 evra za izveštaj koji je Tačija i ostale čelnike OVK odveo u Hag, evo šta piše u njemu\nHag OVK Ratni zločin


Evropska komisija je saopšila da će tužiti Maltu.\nRazlog je zakon o godišnjem porezu na promet, po kojem se polovni automobili kupljeni na domaćem tržištu oporezuju po nižoj stopi od polovnih automobila uvezenih iz drugih država članica EU, izvještava Rojters.\nU saopštenju se EU se navodi da “to diskriminatorsko djelovanje nije kompatibilno sa članom 110 TFEU, koji zabranjuje diskriminaciju uvezenih proizvoda”.\nKomisija je dodala da je zvanično zatražila od Malte u junu 2021. da u roku od dva mjeseca izmijeni zakon i da se odgovor koji je Malta dala da njihovo obrazloženo mišljenje “smatra nezadovoljavajućim”.\nNEWER POSTNajnovije: Rat u Ukrajini, 86. dan – U toku su žestoke borbe u Donbasu i kod Izjuma, prave se “kotlovi” za ukrajinske trupe\nOLDER POSTUPIS RS: Otimanje desetina miliona KM iz budžeta RS za račun „Prointera“


Biramo da dišemo čist vazduh - Glas Podrinja\n27. februar 2021.27. feb 2021.\nEvropska zelena partija predala Ministarstvu zaštite životne sredine dokument sa predlozima za psrečavanje zagađenja vazduha u Srbiji\nEvropska zelena partija predala je Ministarstvu zaštite životne sredine i aktuelnoj ministarki Ireni Vujović dokument u kojem se predlažu mere za smanjenje i sprečavanje čestičnog i hemijskog zagađenja vazduha u Srbiji. Ministarstvo i ministarku vidimo kao partnere u rešavanju nagomilanih problema u oblasti aerozagađenja i zagađenja životne sredine uopšte i zato u narednih mesec dana očekujemo poziv za konsultacije po pitanju sprovođenja predloženih mera.\nDa bi se postiglo poboljšanje u upravljanju kvalitetom vazduha u implementaciju ovih mera se moraju uključiti i srodna ministarstva, ali i sve lokalne samouprave. Zato dokument sadrži i mere koje treba da sprovode opštine i gradovi širom Srbije pa će on biti dostavljen i njima.\nUkoliko u bilo kom trenutku bilo ko pomisli da je neka od ovih mera skupa za implementaciju neka ima na umu da je ljudski život i posebno život naše dece najskuplji. Brojni podaci nas upozoravaju da Srbija vremena za čekanje više nema. Smrtnost hroničnih bolesnika je povećana za 30 procenata tokom grejne sezone, skoro 15500 ljudi godišnje umre prevremeno zbog aerozagađenja, zbog zagađenja vazduha rađa se 70 procenata slučajeva dece sa smetnjama u razvoju. Još bi skuplje bilo ukoliko bi smo zbog izraženog zagađenja kompletne životne sredine i uticaja na zdravlje stanovništva došli u situaciju da naša deca ne mogu da imaju potomstvo ili da gubimo stanovništvo zbog ekoloških migracija. Država bez ljudi je država bez budućnosti. Zato hajde da izaberemo da dišemo čist vazduh.


U toku izgradnja fabrike za proizvodnju flaširane vode | Palelive.com\nPočetna Regija Trnovo U toku izgradnja fabrike za proizvodnju flaširane vode\nTRNOVO – Na lokalitetu Kijeva u opštini Trnovo u toku su radovi na izgradnji fabrike za proizvodnju flaširane vode, koja bi početkom maja trebalo da počne sa radom, rekao je Srni načelnik ove opštine Dragomir Gagović.\nKoncesiju za korištenje vode dobila je kompanija „Ruding“ iz Istočnog Sarajeva, koja će u fabriku uložiti oko dva miliona KM.\nGagović je rekao da su završeni zemljani radovi, da se montira hala i da je oprema naručena, tako da ne vidi razlog zašto ova fabrika, u kojoj će raditi 20 radnika, ne bi bila otvorena u planiranom roku.\n„U toku je registracija firme u Trnovu, a opština će pružiti svu potrebnu podršku da investicija bude realizovana na vrijeme i da fabrika u maju počne sa radom“, rekao je Gagović.\nOn je potvrdio da će veći dio flaširane vode završiti na stranom tržištu, za šta su već potpisani ugovori, ali da će voda iz Trnova biti u prodaji i na domaćem tržištu.\nGagović je naglasio da će početak rada fabrike značajno uticati na povećanje budžeta ove izrazito nerazvijene opštine.\nPrethodni članakU četvrtak izložbe „Rusko čudo“ i „Sveti zaštitnici ruske zemlje“\nNaredni članakSavremena problematika i agrotehnika u proizvodnji kukuruza


Šarić je u Rusiji, Švajcarskoj ili "pod zemljom" - B a l k a n o i d\nHome » »Unlabelled » Šarić je u Rusiji, Švajcarskoj ili "pod zemljom"\nDarko Šarić se krije ili u Rusiji ili Švajcarskoj, a treća opcija je da je "pod zemljom", kaže član Borda direktora međunarodne policije Marko Nicović.\n"Moje mišljenje je da je u Rusiji, ili pod zemljom, ili se krije u Švajcarskoj. To su tri opcije. Pod zemljom može da bude, recimo, da je kao jedna vrsta u stvari živog jezika - opasnost za mnoge političare, opasnost za mnoge mafije i opasnost za mnoge policajce," naveo je on za RT RS.\n"Šarić je bio neko ko je rado viđen u našim ambasadama, mnogi su sa njim radili, ali se postavljapitanje - ko tačno zna čime se on bavi? Veoma je teško znati kako je vaš klijent ili finansijer zaradio pare - ako ih vadi iz banke. Dakle, nije Šarić doneo pare u koferu, za nešto jeste, ali za većinu nije. To je opet prošlo neke banke i imao je neki ulaz, sa nekim," rekao je Prelević.\nPrelević i Nicović su saglasni da je u tom periodu plaćao i imao svoje ljude u svim segmentima društva - u politici, policiji, državnim organima u Srbiji. Evidentno je da je Šarić u stvari počeo da pravi imperiju u doba Koštunice, kažu oni.\n"Možemo da kažemo da je cilj, recimo, da se eliminiše Koštunica sa političke scene, koji nije nevin po pitanju Šarića, jer je u njegovo vreme Šarić počeo da kupuje desetine hiljada hektara i privatna preduzeća od novca od droge," kaže Nicović.


Zakonski okvir - SEVOI Financial Consulting\nZakonom o budžetskom sistemu, u Članu 81. je propisana zakonska obaveza implementacije sistema Finansijskog upravljanja i kontrole kod svih budžetskih korisnika Republike Srbije.\nFinansijsko upravljanje i kontrola je sveobuhvatan sistem internih kontrola koji uspostavlja i za koji je odgovoran Rukovodilac korisnika javnih sredstava, a kojima se, upravljajući rizicima, osigurava razumna sigurnost da će se u ostvarivanju ciljeva budžetska i druga sredstva koristiti zakonito, pravilno i etično, ekonomično, efektivno i efikasno u svrhu ostvarenja ciljeva korisnika.\nTo znači u skladu sa zakonima i drugim propisima, štiteći sredstva od gubitka, zloupotrebe i štete. Taj sistem obuhvata sve poslovne transakcije, a posebno one koje su vezane za prihode/prilive, rashode/troškove, tenderske procedure i ugovaranja, povraćaje pogrešno plaćenih iznosa, imovinu i obaveze.\nSistem internih kontrola sprovode Rukovodioci i zaposleni korisnika javnih sredstava.\nIskustva iz prakse pokazuju da je ključ uspeha implementacije Finansijskog upravljanja i kontrole u pravovremenom i trajnom postavljanju svih saznanja i rešenja, kao i aktiviranju svih zaposlenih u podizanju svesti ka Finansijskom upravljanju i kontroli.\nPriručnik o finansijskom upravljanju i kontroli\nPravilnik o zajedničkim kriterijumima za organizovanje i standardima i metodološkim uputstvima za postupanje i izveštavanje interne revizije u javnom sektoru\nUredba o upravljanju programima pretpristupne pomoći Evropske unije u okviru instrumenta za pretpristupnu pomoć (IPA II) za period 2014 – 2020. godine\n(“Sl. glasnik RS”, br. 54/2009, 73/2010, 101/2010, 101/2011, 93/2012, 62/2013, 63/2013 – ispr., 108/2013, 142/2014, 68/2015 – dr. zakon, 103/2015, 99/2016, 113/2017, 95/2018, 31/2019 i 72/2019)\nKorisnici javnih sredstava uspostavljaju finansijsko upravljanje i kontrolu, koja se sprovodi politikama, procedurama i aktivnostima sa zadatkom da se obezbedi razumno uveravanje da će svoje ciljeve ostvariti kroz:\nposlovanje u skladu sa propisima, unutrašnjim aktima i ugovorima;\nrealnost i integritet finansijskih i poslovnih izveštaja;\nekonomično, efikasno i efektivno korišćenje sredstava;\nzaštitu sredstava i podataka (informacija).\nFinansijsko upravljanje i kontrola obuhvata sledeće elemente:\ninformisanje i komunikacije;\npraćenje i procenu sistema.\nFinansijsko upravljanje i kontrola organizuje se kao sistem procedura i odgovornosti svih lica u organizaciji.\nZa uspostavljanje, održavanje i redovno ažuriranje sistema finansijskog upravljanja i kontrole, odgovoran je rukovodilac korisnika javnih sredstava. Rukovodilac korisnika javnih sredstava može preneti nadležnost za uspostavljanje, održavanje i redovno ažuriranje sistema finansijskog upravljanja i kontrole na lice koje on ovlasti.\nRukovodilac iz stava 4. ovog člana do 31. marta tekuće godine za prethodnu godinu na propisani način izveštava ministra o adekvatnosti i funkcionisanju sistema finansijskog upravljanja i kontrole. Ministar utvrđuje zajedničke kriterijume i standarde za uspostavljanje, funkcionisanje i izveštavanje o sistemu finansijskog upravljanja i kontrole u javnom sektoru.\n(“Sl. glasnik RS”, br. 89/2019)\ninformacije i komunikaciju;\nElementi sistema finansijskog upravljanja i kontrole usklađeni su sa međunarodnim standardima interne kontrole (INTOSAI) koji uključuju koncept KOSO okvira “Interna kontrola – Integrisani okvir” (“Internal Control – Integrated Framework”), koji je ustanovila Komisija sponzorskih organizacija Nacionalne komisije za falsifikovane izveštaje – poznata i kao Tredvejska komisija (Committee of Sponsoring Organisations – COSO of the Treadway Commission).\nodređivanje ciljeva korisnika javnih sredstava kojim rukovodi, razradu i sprovođenje strateških planova, akcionih planova i programa za ostvarenje ciljeva;\nupravljanje rizicima koji prete ostvarenju ciljeva korisnika javnih sredstava, uvođenjem odgovarajućih kontrolnih aktivnosti u skladu sa međunarodnim standardima interne kontrole;\nplaniranje, upravljanje i računovodstvo javnih sredstava;\npridržavanje principa zakonitosti, pravilnosti i dobrog finansijskog upravljanja javnim sredstvima;\nefektivno upravljanje zaposlenima i održavanje neophodnog nivoa njihove stručnosti;\nčuvanje i zaštitu sredstava i informacija od gubitaka, krađe, neovlašćenog korišćenja i pogrešne upotrebe;\nuspostavljanje odgovarajuće organizacione strukture za efektivno ostvarivanje ciljeva i upravljanje rizicima;\nobezbeđivanje uslova za zakonito i etičko ponašanje zaposlenih kod korisnika javnih sredstava;\nrazdvajanje odgovornosti za donošenje, izvršavanje i kontrolu odluka;\nuvođenje internih pravila za finansijsko upravljanje i kontrolu, putem unutrašnjih akata;\npotpuno, ispravno, tačno i blagovremeno evidentiranje svih poslovnih promena;\npraćenje, ažuriranje i preduzimanje mera za poboljšanje sistema finansijskog upravljanja i kontrole, u skladu sa preporukama interne revizije i ostalim procenama;\ndokumentovanje svih poslovnih promena i poslova i obezbeđenje revizorskog traga unutar korisnika javnih sredstava;\nizveštavanje o stanju sistema za finansijsko upravljanje i kontrolu.


Seminar - 'Budućnost protetike - korak bliže bioničkom čoveku' - Netokracija.rs\nSeminar – ‘Budućnost protetike – korak bliže bioničkom čoveku’\nDatum: 10. to 19. jula\nUdruženje studenata tehnike Evrope, BEST Beograd nakon 16 uspešno organizovanih međunarodnih studentskih seminara po prvi put organizuje nacionalni akademski seminar.\nSeminar pod nazivom “Budućnost protetike – korak bliže bioničkom čoveku” namenjen je studentima tehničko–tehnoloških, prirodno–matematičkih fakulteta kao i studentima stomatoloških fakulteta iz cele Srbije a održaće se od 10. do 19. jula u Beogradu.\nNe propustite priliku da upoznate Beograd iz drugog ugla, družite se sa kolegama koji su zainteresovani za humanu stranu inženjerstva i izučavate oblasti poput protetike, elektronike, veštačke inteligencije, mehanike, kao i biomedicinskog inženjerstva. Za više informacija posetite sajt projekta www.course.best.rs, prijave za učešće na seminaru će biti otvorene od 26. aprila do 17. maja.\n8. februara u 18:00 Online\nOnline trening: Investiranje na berzi sa Radetom Rakočevićem\n26. februara Beograd, Online


Smeta li medijima i javnosti u FBiH što Republika Srpska poštuje propise BiH? – mojKontakt portal – Radio Televizija Kontakt\nSmeta li medijima i javnosti u FBiH što Republika Srpska poštuje propise BiH?\nZbog zlonamjernih natpisa pojedinih medija iz FBIH i neprimjerenih javnih istupa pojedinih uposlenika Ambasade BiH u Srbiji povodom nastupa ženske fudbalske ekipe Medicinske škole iz Banja Luke na Svjetskom školskom prvenstvu u fudbalu, Ministarstvo porodice, omladine i sporta Republike Srpske je prinuđeno da reaguje i javnosti da istinite informacije.\nMale olimpijske igre Republike Srpske su projekat koji Ministarstvo porodice, omladine i sporta uspješno realizuje već 15 godina i zahvaljujući kvalitetu ovog projekta, naporima Ministarstava i saradnji sa Savezom za školski sport Srbije, Republika Srpska je od 2015.godine postala članica Međunarodne federacije školskog sporta.\nU skladu sa zakonskim propisima, Ministarstvo porodice, omladine i sporta je zatražilo odobrenje Ministarstva civilnih poslova BiH za učestvovanje u radu i manifestacijama pod pokroviteljstvom Međunarodne federacije školskog sporta i taj zahtjev je Ministarstvo civilnih poslova BiH odobrilo 25.9.2015.godine rješenjem broj 11-35-12-2038/15.\nU rješenju se, između ostalog, navodi da „Ministarstvo civilnih poslova BiH smatra da ne postoje smetnje da učenici i učenice koji učestvuju u sistemu školskog sporta Republike Srpske u organizaciji Ministarstva porodice, omladine i sporta uzmu učešće u sportskim manifestacijama pod pokroviteljstvom Međunarodne federacije školskog sporta sa sjedištem u Belgiji“. Rješenje je doneseno u skladu sa članom 2.tačka d Zakona o sportu u Bosni i Hercegovini (SG BIH br.27/08 i 102/09) koji definiše da sport u smislu ovog Zakona obuhvata: organizovani školski i univerzitetski sport , te član 22. stav(5) koji precizira da ukoliko zbog nerazvijenosti sporta ne postoji organizovan sportski savez na nivou jednog entiteta, registracija saveza na nivou BiH za taj sport izvršiće se uz saglasnost Ministarstva civilnih poslova BiH.\nŽenska fudbalska ekipa Medicinske škole Banja Luka je treća ekipa koja predstavlja Republiku Srpsku na Svjetskom prvenstvu školskog sporta. Prethodnih godina na takmičenju je učestvovala odbojkaška ekipa iz Ljubinja 2016.godine i ekipa basketa 3 na 3 iz Banja Luke 2018.godine.\nJoš jednom apelujemo na predstavnike svih medija da prije senzacionalističkog pristupa novinarstvu provjere informacije koje objavljuju i da ne politizuju i problematizuju priče u kojima su glavni akteri djeca koja žive u ovoj zemlji, bez obzira u kom entitetu.\nDodik: Položaj Srba u FBiH nepovoljan, veće angažovanje RS i Srbije\nMuškarac koji je pokušao da otme dvije djevojčice ubrzo uhapšen


Daèiæ je rano jutros u Briselu izjavio da je predsednik Srbije Tomislav Nikoliæ bio obavešten o njegovom susretu sa hrvatskim premijerom Zoranom Milanoviæem i da bi bilo dobro da se srpski i hrvatski predsednici što pre sretnu.\n"Nikoliæ je bio apsolutno informisan da æe Milanoviæ doæi u Beograd", rekao je Daèiæ novinarima, pošto je bio zamoljen da prokomentariše kritike predsednika Nikoliæa da je susret Daèiæa i Milanoviæa bio preuranjen, jer je prvo trebalo da se sretnu predsednici.\n"Ja takoðe mislim da bi bilo dobro da se Nikoliæ i (Ivo) Josipoviæ što pre sretnu", izjavio je Daèiæ na konferenciji za novinare, ali je napomenuo da "to nema veze sa susretima premijera" i da Vlada mora da vrši poslove iz svoje nadležnosti.\n"Neophodno je da doðe do pune normalizacije odnosa Srbije i Hrvatske", ukazao je Daèiæ i dodao da to nije moguæe bez susreta na svim nivoima.\nOn je istakao da je normalizacija odnosa u interesu i Srbije i Hrvatske, a da je manje bitno da li su se prvo sreli predsednici ili premijeri.\n"To nije nikakav problem izmeðu mene i Nikoliæa", rekao je Daèiæ, koji u Briselu boravi u dvodnevnoj poseti tokom koje je èetvrti put u kabinetu Ketrin Ešton razgovarao s kosovskim premijerom Hašimom Taèijem, a imao je i odvojene susrete na visokom diplomatskom nivou.\nPremijer Srbije æe danas pre podne u Briselu razgovarati s predsednikom Evropskog saveta Hermanom van Rompejom.


Najprljavija mesta u automobilu - Muški magazin - trendovi, fitness, lifestyle, saveti, devojke... `\nKako bi se prenošenje korona virusa maksimalno smanjilo. Kompanija Ford je uradila istraživanje i otkrila koji su to najprljaviji delovi enterijera i eksterijera vozila. Kao što je bilo i za očekivati, svi delovi i elementi koji se stalno pipaju rukama su oni koji su najprljaviji i koji potencijalno mogu sadržati elemente korona virusa.\nZato doktori preporučuju da ove delove prebrišete ili isprskate alkoholom kako biste ubili bakterije koje se možda nalaze na njima. Što se tiče enterijera, najprljaviji delovi su: volan, kvake, centralna koznola i dugmići, menjač, ručna kočnica, pojasevi, držači za ruke i klima uređaj, dok su delovi kritični na eksterijeru: kvake, dugme za kepek i ručica za podizanje haube.\nDoktori savetuju da pre paljenja automobila prebrišete ove delove i da ćete tako maksimalno smanjiti rizik od prenošenja korona virusa.\nPROČITAJTE SLEDEĆI TEKST: Kako da zaštitite gume autombila kad je parkiran duže vreme


Izgradnja početkom 2020. godine: Danas "ćaskali" i o industrijskom parku u Borči - www.lobi-info.rs\nIzgradnja početkom 2020. godine: Danas „ćaskali“ i o industrijskom parku u Borči\nBojan K. 10. septembra 2019., 16:43 6.1k Views 2 Komentara\nGradonačelnik Beograda Zoran Radojičić primio je danas delegaciju Šangaja na čelu sa generalnim direktorom kancelarije savetnika Vlade grada Šangaja Đian Pingom u Starom dvoru, gde su razgovarali o velikim kineskim investicijama u našoj prestonici i produbljivanju kinesko–srpskih odnosa i saradnje.\nNaravno glavna tema je bila izgradnja metroa u Beogradu, Kineskim turistima i drugim temama, a dotakli su se i teme oko srpsko-kineskog industrijskog parka u Borči.\nNedavno je nakon sastanka ministra za inovacije i tehnološki razvoj Nenada Popovića se predstavnicima kompanije „China road and bridge corporation“ rečeno da izgradnja Srpsko-kineskog industrijskog parka u Beogradu trebalo bi da započne početkom sledeće godine.\nNa tom sastanku je potvrđeno da sprovođenje radnji neophodnih za početak izgradnje Industrijskog parka teče po planu.\nTrenutno je u toku izrada Master plana i da će Industrijski park u Beogradu biti projektovan po uzoru na najbolje i najmodernije industrijske parkove u Kini i svetu.\n– Radi se o Industrijskom parku koji će se prostirati na 330 hektara zemljišta kod Pupinovog mosta u Borči, gradiće se u tri faze a ukupna investicija iznosi oko 300 miliona evra – rekao je ministar i naveo da se očekuje se da će u parku biti „direktno otvoreno 10.000 novih radnih mesta a indirektno još 15.000“.\nIndustrijski park u Borči će biti centar inovacionog razvoja u ovom delu Evrope, sa brojnim inovacionim kompanijama, fakultetima, najmodernijim laboratorijama za istraživanja i razvoj, posebno u oblasti veštačke inteligencije i robotike, u čemu su Kinezi lideri u svetu.\nIzgradnja ovog parka doprineti da mladi ostaju u Srbiji, kao i da se naša zemlja profiliše kao jedna od najatraktivnijih inovacionih i IT destinacija za inženjere iz inostranstva.\nNišta drugo ne možemo osim da čekamo, a narodna kaže „Ko čeka, taj i dočeka“.\nPrethodna objava Sledi hapšenje vandala koji su demolirali vrtić u Ovči\nSledeća objava Obnova Pančevačkog mosta najranije 2024. godine\n27. septembra 2019. at 00:11 Copy Link of a Comment\nDosli smo do toga da kopiramo Kinu dok nam narod gladuje bez posla. Bitno je da se gradi ekskluziva a prva ulica od centra ima put po kojem se automobilom ne moze proci.\n28. februara 2020. at 12:28 Copy Link of a Comment\nEvo pocetak 2020 je vec prosao….\nSledi hapšenje vandala koji su demolirali vrtić u Ovči\nObnova Pančevačkog mosta najranije 2024. godine


sreda, 13. nov 2019, 21:03\nU nedelji kada brojimo desetu godišnjicu od smrti Njegove svetosti patrijarha srpskog Pavla, setićemo se svevremenog čoveka, kome smo bezrezervno verovali i od njega učili. Kako je govorio i šta nas je savetovao, videćemo u insertu iz emisije koleginice Biljane Savić, "Njegova svetost patrijarh srpski gospodin Pavle".\nGost emisije, Dr Jovan Janjić, čije su knjige "Budimo ljudi" i najnovija, "Biti čovek", svedočanstva o životu i delu omiljenog srpskog patrijarha.\n"Music Art Project" (MAP),"EL Sistema Serbia", deo je svetskog programa koji je pre nekoliko decenija potekao iz Venecuele, a danas broji 60 zemalja i oko 4 miliona dece iz celog sveta, u Srbiji je osnovana 2010.godine, sa ciljem da se kvalitetno muzičko obrazovanje učini dostupnim svakom detetu, sa posebnim osvrtom na decu sa nižim socioekonomskim statusom, pružajući svima adekvatne uslove za rast i razvoj.\nMeđu mnogim muzičarima volonterima, je i gošća emisije, ĐurĐa Papazoglu, koja nam donosi i ekskluzivne snimke nastupa dece u "Milanskoj skali", iz Beča, sa beogradskog "Kolarca" i drugih prestižnih muzičkih dvorana.\nIvana Popović je kompozitorka, violinistkinja i pozorišna glumica koja živi u Torontu. Njena kamerna muzika je izvođena u Kanadi, Americi i Evropi.Komponovala je za nekoliko pozorišnih predstava u Torontu, profesionalnim kanadskim, ali i amaterskim na srpskom jeziku. Njena misija je da spaja dve zemlje, a kako to radi, govorila je za našu emisiju, kada je boravila u Beogradu.\nOlivera Peruničić, Beograđanka koja je posle završenih master studija psihologije u rodnom gradu, poželela da uči glumu u Americi, i danas je student glume na prestižnoj akademiji "Stela Adler" u Los Anđelesu. Boraveći nedavno u Beogradu, otkriva nam mnogo toga zanimljivog o poznatim glumcima i školi koju pohađa.\nMuzički gosti emisije, nastupiće uživo u Studiju 9 na Košutnjaku, Dejan Rakonjac i "Bridž bend", i vokalni solista "Radio Beograda", Biljana Petković.\nUrednik emisije Suzana Gvozdenović Puzović


Bjelica i Jokić dobri u pobedama, Bogdanović podbacio - Izazov\nBjelica i Jokić dobri u pobedama, Bogdanović podbacio\nRadio-televizija Srbije 18. novembra 2017. 08:16\nMinesota je u Dalasu stigla do trećeg uzastopnog trijumfa sa 111:87 posle preokreta u drugom poluvremenu.\nDomaćini su na odmor otišli sa prednošću od 57:43, ali je u nastavku Minesota preuzela inicijativu i na kraju odnela pobedu predvođena Džimijem Batlerom sa 21 poenom i Endrju Viginsom koji je postigao 19 poena.\nNemanja Bjelica je na terenu proveo 12 minuta i upisao 7 poena uz samo jedan promašaj iz igre, 3 skoka i jednu asistenciju.\nDvocifreni u Dalasu bili su Harison Barns sa 18, Dirk Noviski sa 15 i Jogi Darel sa 10 poena, ali se nisu sačuvali od poraza.\nSakramento je savladao Portland sa 86:82 i ostvarili tek četvrtu pobedu, a srpski reprezentativac Bogdan Bogdanović je imao verovatno najlošije igračko veče. Bogdanović je za 24 minuta na terenu postigao svega 2 poena, uz tri skoka, tri asistencije, dve ukradene lopte i pet promašaja u pokušajima za tri poena.\nVili Koli Stajn je sa 22 poena i 10 skokova predvodio tim iz Kalifornije, dok su Geter Templ i iskusni Džordž Hil upisali po 14 poena.\nDemijan Lilard je sa 29 poena i 4 asistencije bio najzapaženiji u Portlandu, a dvocifren je bio još samo Si Džej Mekalum sa 19 koševa. Jusuf Nurkić je podbacio i meč je završio sa 4 poena, 7 skokova, asistencijom i dve ukradene lopte.\nKošarkaši Klivlenda tek posle produžetka pobedili su Los Anđeles Kliperse rezultatom 118:113 za četvrti uzastopni trijumf u najjačoj ligi sveta.\nTokom cele utakmice vodili su Klipersi i kada se učinilo da će odneti pobedu Lebron Džejms je trojkom 47 sekundi pre kraja izjednačio na 105:105 i izborio produžetak.\nU nastavku je inicijativu preuzeo Kevin Lav i vezao dve trojke za 114:107 na dva minuta pre kraja, potom je Lu Vilijams smanjio na 114:111, ali je Džejms pogodio na drugoj strani i definitivno postao igrač odluke.\nLebron je meč završio kao najefikasniji igrač utakmice sa 39 poena, 14 skokova i po 6 asistencija i izgubljenih lopti, Lav je upisao 25, a Dvejn Vejd 23 poena, 11 skokova i 5 asistencija.\nKliperse je predvodio Blejk Grifin sa 23 poena, 12 skokova i 5 asistencija, Diandre Džordan je postigao 20, uz 22 skoka i 3 blokade, a Ostin Rivers je dodao 16 poena.\nKošarkaši Denvera odigrali su još jedan sjajan meč i protiv Nju Orleansa sa čak 146:114 zabeležili četvrtu pobedu u poslednjih pet mečeva. Ovom pobedom Nagetsi su postali tim koji je postigao najviše poena u jednoj utakmici u dosadašnjem toku šampionata.\nNikola Jokić je ponovo bio odličan sa 13 poena (3/5 iz igre, 1/2 za dva, 6/6 slobodna bacanja), 11 skokova, 6 asistencija, blokadom i dve izgubljene lopte za 27 minuta.\nZVEZDA LAKO SA FMP: Crveno-beli nastavili pobednički niz\nZvezda lako sa FMP-om za 16. trijumf u nizu\nTrinkijeri: Dobili smo utakmicu deset puta, a izgubili devet\nDRAMA U ZADRU PRIPALA PARTIZANU: Trinkijeri dobio Pejdža\nPREŽIVELI DRAMU: Partizan posle produžetka slavio u Zadru\nPartizan posle produžetka do pobede u Zadru\nUŽIVO: Crvena zvezda-FMP 26:16, 15. minut\nKRAJ: Crvena zvezda-FMP 79:62\nUŽIVO: Zadar – Partizan 26:22, 12. minut\nKRAJ: Zadar – Partizan 92:97


Prvi put jedan zvaničnik iz Srpske uporedio Srebrenicu sa Holokaustom - 10.02.2018, Sputnik Srbija\nNavikli smo da nas za sva zla ovog sveta optužuju naši susedi Hrvati ili Bošnjaci, ali kada optužbe za genocid dolaze iz srpskog etničkog korpusa, to se onda... 10.02.2018, Sputnik Srbija\nanalize i mišljenja, komentari i analitika, republika srpska (rs), srebrenica, dragan mektić, sds, bosna i hercegovina (bih)\n20:10 10.02.2018 (Osveženo: 16:01 16.11.2021)\nNavikli smo da nas za sva zla ovog sveta optužuju naši susedi Hrvati ili Bošnjaci, ali kada optužbe za genocid dolaze iz srpskog etničkog korpusa, to se onda može smatrati presedanom, posebno kada je reč o Bosni.\nSrpski ministar u Bosni i Hercegovini iz redova SDS Dragan Mektić uporedio je događaj u Srebrenici sa Holokaustom i napomenuo da se nemačka vlada i dan-danas izvinjava zbog onoga što se desilo!\nMektić je izjavu dao bosanskom izdanju „Večernjeg lista“, a u njoj je doslovce, na pitanje novinara da li smatra da je u Srebrenici izvršen genocid, rekao sledeće:\n„Postoje relevantni dokumenti… Mi moramo priznati to što se dogodilo… Ne možemo mi… Evo, ja gledam, pre neki dan u Nemačkoj, povodom dana Holokausta, ponovo se nemački parlament još jednom izvinio… I mi moramo proći kroz tu katarzu. To niko nije uradio u ime srpskog naroda… To niko ne može da radi u moje ime. To su bolesni umovi negde zamislili, otuđeni od naroda, željni ovakve politike i ovakve vlasti, počinili. I želim da tu anatemu skinemo sa srpskog naroda. To nije uradio srpski narod, i zato sam apsolutno da se procesiraju svi koji su počinili to što su počinili“.\nIzjavu koju je dao Mektić je kasnije demantovao, ali postoji audio-snimak koji je javno objavljen i koji njegov demanti —demantuje.\nProfesor doktor Stevica Deđanski kaže da ovo izgleda kao da je mišljenje da je „srpski narod genocidan“, koje već dugo pojedinci u Srbiji zastupaju — „preplivalo“ Drinu.\n„Vrlo je sramotno porediti bilo kakav zločin sa Holokaustom, a pogotovo sa nesumnjivim zločinom u Srebrenici, posebno jer je dosad više puta opovrgnuto da je tamo izvršen genocid. Svaki je zločin strašan, naravno, i svaki zločin treba osuditi, ali za to treba pojedinci da snose odgovornost, ako je postojao, a ne da se optužuje jedan ceo narod“, kaže naš sagovornik.\n10 Februar 2018, 15:06\nDeđanski ističe da smo navikli da nas za ovako nešto optužuju naši susedi Hrvati ili Bošnjaci, ali kada ovakve optužbe dolaze iz srpskog etničkog korpusa, to se onda može smatrati presedanom.\n„To što je Mektić rekao, pa posle povukao, verovatno će biti da je shvatio težinu svojih reči, ali to ne znači da on tako i ne misli. Samo je shvatio da će imati odijum u javnosti koji će ga osuditi u ovom pitanju. Ne može biti opravdanje da mu je ’jezik brži od pameti‘, pogotovu što u ovom slučaju pameti uopšte i nema. Ovo je velika sramota za ceo naš narod“, smatra dr Deđanski.\nNa pitanje da li i koliko ovakva izjava može da nanese štete Srbima i u Bosni ali i u međunarodnoj javnosti, jer Mektić je ovu izjavu dao i kao Srbin i kao član srpske stranke u BiH, ali i kao neko ko zauzima značajnu funkciju, Deđanski kaže sledeće:\n„Njegova težina i legitimitet nisu toliko veliki da bi mogao da nanese značajnu štetu, ali svaka izjava sa srpske strane nanosi neku vrstu štete. Da bi se ona umanjila, očekujem da svi relevantni politički činioci Srba osude tu izjavu, a Zapad može da ga uzme, pa da i njega kandiduje za Nobelovu nagradu“.\nAudio-zapis Mektićevog odgovora:


Vetar: WNW 10 m/s\nKK Partizan, KK Tofaš\nOni koji nisu uspeli da dođu do karte ili više vole ugođaj gledanja utakmica na televiziji, od 20 časova na Sport klubu 1 moći će da gledaju meč Partizan - Lokomotiva.\nTe samo deo Srbije imaće priliku da odgleda utakmicu, onaj koji u paketu svog kablovskog operatera ima kanale Sport kluba.\nNakon utakmice sa ruskim timom Partizanu u Evropi sledi gostovanje u Francuskoj, protiv Limoža.\nSrpski centar i košarkaš Olimpijakosa Nikola Milutinov nalazi se na meti CSKA iz Moskve.\nEVROPSKA KOŠARKA U VELIKOM ŠKRIPCU Evroligaši posluju sa OGROMNIM gubicima, Barselona i Real ove sezone 60 MILIONA EVRA u minusu\nEvropska košarka nije profitabilna i to je veliki problem za sve klubove. Neki su na državnim jaslama, neki žive od pomoći fudbalskih sekcija, neki poput Olimpije iz Milana od novca bogatog vlasnika. Međutim, jasno je da većina klubova posluje sa velikim minusima, a malo je onih koji mogu da se „pohvale” činjenicom da su barem na nuli.\nKejlin Lukas iz Olimpijakosa novi plej Partizana?\nPrema pisanju grčkih medija, Amerikanac Kejlin Lukas koji je ovu sezonu počeo kao plejmejker Olimpijakosa, biće novi organizator igre košarkaškog kluba Partizan.\nKad Krstić i Teodosić hvale: Daj Bože da Srbija ima više Bogdana!\nKošarkaši Partizana savladali su moskovski CSKA sa 73:72 u trećem kolu Top 16 faze Evrolige, a najveće zasluge pripadaju Bogdanu Bogdanoviću, koji je postigao 27 poena, uz pobedonosne šuteve sa linije penala. Na učinku i briljantnoj partiji priznanje mu je odao reprezentativni kapiten i član rivala Nenad Krstić.\nOmar Kuk oborio rekord Marinovića sa čak 16 asistencija u Evrokupu\nKošarkaši Budućnosti deklasirali su Ventspils sa 87:69 u šestom kolu Evrokupa, a meč je obeležio Omar Kuk sa čak 16 asistencija uz 15 poena.\nŽOC UZVRATIO UDARAC Fenerbahče u drami rešio "problem Micić" i izjednačio u finalu /VIDEO/\nKošarkaši Fenerbahčea savladali su Efes sa 82:73 i tako izjednačili rezultat na 2:2 u finalnoj seriji turskog prvenstva.\nU požaru u Iranu poginulo pet osoba, 38 ranjeno: Među žrtvama i DETE (2) (FOTO)\nMediji: Opozicija u Prištini protiv ukidanja taksi bez priznanja nezavisnosti\nI u centrima za smeštaj migranata uvedene POJAČANE MERE zbog korona virusa\nVučić: "Značajno VEĆE PLATE, penzije i bolji životni standard"\nZAKUVAVA SE PRED DERBI Dule Savić: Očekujem da Deki pokvari Savin skor sa Zvezdom!\nOPŠTA PANIKA ZBOG KORONA VIRUSA Bivši košarkaš Crvene zvezde zbog trudne supruge NAPUSTIO KLUB i poslao poruku preko društvene mreže\nVEČITI DERBI SUDI DEBITANT! Evo ko će deliti pravdu na Marakani, ove sezone je već sudio Zvezdi i Partizanu, a imaće i "JAKA LEĐA"


RTS otkazao direktan TV prenos košarkašica protiv Nemačke - Sportal\nRTS otkazao direktan TV prenos košarkašica protiv Nemačke\nI. Velimirović - Vest objavljena: 17:46 - 04.12.2015\nČelnici nacionalne televizije otkazali su direktan TV prenos meča ženskih reprezentacija Srbije i Nemačke (subota, 19 časova) u kvalifikacijama za Evropsko prvenstvo , iako su to nedeljama najavljivali.\nZbog toga će direktan prenos moći da vide oni koji imaju Arenu sport, koji je za razliku od RTS, imao sluha da omogući građanima da vide Milicu i Anu Dabović, Sonju Petrović, Dajanu Butuliju i ostale šampionke Evrope.\nNa RTS su rekli da ne mogu da prenose meč zbog prenosa dečje pesme Evrovizije od 19.30 i ponudili su snimak od 22 časa. KSS je izašao u susret i dogovoreno je da utakmica iz “Pionira” ide direktno na RTS HD, da bi sa nacionalne televizije stigao novi izgovor. Prva utakmica naših košarkašica u Beogradu posle pokoravanja Evrope bila bi prenošena samo jednom kamerom, jer “nemaju slobodna reportažna kola” - sva su zauzeta proslavom dana Žandarmerije!\nPodsetimo, naše košarkašice su jedine prvakinje Evrope iz Srbije! Njihovo finale EP protiv Francuske iz Budimpešte bio je najgledaniji sportski događaj u prvih šest meseci ove godine u našoj zemlji.\nZbog proslave Aranđelovdana u subotu, druge najveće slave u Srbiji posle Svetog Nikole, veliki broj ljudi neće moći da bude u “Pioniru”, a ovako im je uskraćeno i da od kuće prate utakmicu.\nEvropska košarka Ženska košarkaška reprezentacija Srbije RTS Radio Televizija Srbije Ženska košarkaška reprezentacija Nemačke Televizijski prenos TV prenos


Foto: Arhiva | Brisel zabrinut za migrante u BiH\nDejan Šajinović 17.07.2019 19:05\nBRISEL - Evropska komisija je zabrinuta zato što BiH nije predložila prilagođene lokacije za dodatne smještajne kapacitete za boravak migranata uprkos činjenici da je izrazila spremnost da obezbijedi finansijsku podršku, saopšteno je iz te institucije nakon održanog sastanka na visokom nivou sa zvaničnicima BiH posvećenog migracijama.\n"Evropska komisija podvlači da je važan dignitet i bezbjednost svih ljudi, a posebno najranjivijih kategorija, koje treba da budu obezbijeđene i zaštićene. Komisija i ovog puta želi da pohvali rad humanitarnih partnera, čije aktivnosti moraju i dalje biti podržane", saopšteno je iz Komisije.\n"Smatramo dobrodošlim nastojanje bh. vlasti da pojačaju koordinaciju u rješavanju pitanja migracija. U tom smislu Evropska komisija će obezbijediti višeg eksperta kako bi pomogao u uspostavljanju koordinirajućih struktura", saopšteno je.\nPrema evropskim podacima, od januara prošle godine u BiH je ušlo gotovo 36.000 izbjeglica i migranata, a trenutno je u zemlji prisutno njih oko 7.400, kojima je potrebna pomoć, a većina ih se nalazi u Unsko-sanskom kantonu. Njih 4.100 je smješteno u centre čije uspostavljanje je finansirala EU. Od 2007. godine do danas EU je za pitanja migracija i menadžmenta granice kroz Instrumente pretpristupne pomoći BiH pružila podršku u vrijednosti od 48,6 miliona evra.


Завод за заштиту природе Србије - O knjizi „Ptice Pirota“ u Pirotu\nU Upravnoj zgradi HE „Pirot“ 05. decembra 2019. godine, Zavod za zaštitu prirode Srbije i EPS, predstavili su knjigu „Ptice Pirota“, autora Ivana Medenice, u kojoj su predstavljena višegodišnja istraživanja bazena koji se nalazi samo kilometar od centra Pirota, na prostoru odvodnog kanala HE Pirot i predstavlja jedno od najbogatijih mesta vrstama ptica u Srbiji.\nU ime EPS-a promociju je otvorio direktor HE „Pirot“ Ljubomir Stojanović, naglasivši da knjiga ima dodatni motivacioni faktor u radu na zaštiti bazena i HE „Pirot“ i daje smernice za dalje angažovanje na uređenju ovog prostora u skladu sa očuvanjem i prezentacijom bogatstva sveta ptica.\nO značaju knjige za zaštitu prirode, govorio je Rukovodilac Kancelarije Zavoda u Nišu - mr Danko Jović, istakavši da je u publikaciji predstavljeno 217 vrsta ptica koje su zabeležene u periodu od 2005. do 2017. godine, tako što je za sve vrste je dat opis, ekologija, ishrana i njen status u Srbiji i QR kod, preko koga se može čuti kako se vrsta oglašava.\nZašto je prostor proučavanog bazena HE „Pirot“ značajan ornitološki rezervat ne samo za Pirot već za region, i da priručnik „Ptice Pirota“ predstavlja pored bogatstva ornitofaune jezera, pozitivnu sintezu antropogenih faktora (izgradnja HE i kompenzacionog bazena) i prirodnih faktora (geografskog položaja Pirota kao koridoru selidbenog puta ptica), istakao je recenzent knjige dr Petar Šurulinkov, kustos Prirodnjačkog muzeja u Sofiji.\nSadržaj knjige koja je nastala na osnovu petnaestogodišnjih rezultata istraživanja autora biološkog bogatstva rodnog Pirota, u okviru kojih je zabeleženo puno retkih i međunarodno važnih vrsta, predstavio je autor Ivan Medenica, održavši prezentaciju o rezultatima istraživanja, međunarodno značajnim i retkim vrstama koje su prikazane u knjizi, kao i trendovima njihovog pojavljivanja.\nBudući da kompenzacioni bazen zapravo pospešuje bogatstvo pticama, knjiga ujedno predstavlja i putokaz kako sprega ljudske intervencije i divljeg sveta u prirodi može da bude na dobrobit ljudi i prirode, što su učesnici na promociji mogli i da vide tokom obilaska bazena, nakon promocije.


Uniqa osiguranje u 2015 ostvarilo rast premije od 13,7 odsto, i rast broja klijenata od 15 odsto - Sve o osiguranju\n22. januara 2016.\tVesti 1,104 Pregleda\nPrema preliminarnim rezultatima, kompanija Uniqa osiguranje je u 2015. godini ostvarila rast ukupne premije od 13,7% u odnosu na 2014. godinu i iznosi nešto više od 6 milijardi dinara. Rast je ostvaren i u životnom (oko 27%) i u neživotnom osiguranju (oko 8%). Takođe, tokom 2015. godine zabeležen je rast broja klijenata od 15% što u brojkama iznosi više od 576.000.\nTokom proteklih devet godinja poslovanja u Srbiji, UNIQA je u različite sfere poslovanja uložila više od 60 miliona evra. Uspešno je završen i proces akvizicije Basler osiguranja u vrednosti od oko 9 miliona evra, nakon čega UNIQA Srbija ima 730 zaposlenih, 33 poslovnice i više od 400 prodajnih mesta.\nNije zanemarljiv ni podatak da je kompanija ispunjavajući svoje obaveze prema državi, u proteklih devet godina, na ime poreza i doprinosa isplatila više od 3 milijade dinara.\nTokom dosadašnjeg poslovanja ova kompanija je na društveno odgovorne projekte uložila blizu 80 miliona dinara.\nKao veliki uspeh u poslovanju UNIQA ističe i da je u poslednjih 8 godina zaredom, prema zvaničnim podacima Narodne banke Srbije, proglašavana najažurnijom u isplati šteta na motornim vozilima.\n„Jubilarnu godinu poslovanja, u skladu sa glavnim strateškim pravcima naše osiguravajuće grupacije, započinjemo zaokretom u poslovnoj strategiji, usmerenoj na razvoj u segmentima osiguranja koji kroz dugoročniju saradnju garantuje partnerski, čvršći i povezaniji odnos sa klijentima. Oformljen je Sektor za korporativno poslovanje, što ukazuje na jedan od glavnih strateških pravaca kompanije od ove godine. Pored ovog segmenta, fokus stavljamo i na privatno zdravstveno osiguranje, kao i životno osiguranje. Cilj UNIQA osiguranja, kao i svih prethodnih godina jeste da ostvari rast veći od rasta tržišta osiguranja za koje se očekuje da će pratiti rast BDP i da će iznositi oko 1,5%. U cilju približavanja usluga klijentima planira se povećanje broja zaposlenih u prodaji i otvaranje novih poslovnic“, rekla je Gordana Bukumirić, predsednica Izvršnog komiteta kompanije UNIQA. Ona je dodala da će UNIQA grupa uložiti 500 miliona evra u redefinisanje poslovnog modela, unapređenje stručnosti zaposlenih i neophodnu modernizaciju informacionih sistema u sklopu istorijskog investicionog i inovacionog projekta.\nPrethodni tekst “DDOR Novi Sad” prva osiguravajuća kuća u Srbiji dobila sertifikat standarda ISO 10002:2007 za postupanje po prigovorima potrošača, i žig “Zaštićen potrošač”\nSledeći tekst Triglav Savetovanje – deo Triglav Grupe raspisuje konkurs za savetnika za životna osiguranja


Jazaki obezbedio pakete za decu sa invaliditetom – INFO MEDIA SISTEM\nJazaki obezbedio pakete za decu sa invaliditetom\nKompanija Jazaki već nekoliko godina uspešno posluje u Šapcu, obezbedila je poklon pakete za udruženja i orgnaziacije koja svojim radu utiču na poboljšanje uslova života dece sa invaliditetom. Udruženje Da budemo svi jednaki posetio je gradonačelnik Šapca dr Aleksandar Pajić.\n– Grad Šabac će uvek podržavati humnost i solidarnost. Hvala kompaniji Jazaki koja pokazuje društvenu odgovornost i na ovaj način misli na naše najmlađe sugrađane sa invaliditetom. Grad Šabac iz budžeta izdavaja više od 22 miliona dinara za lične pratioce za 46 korisnika – istakao je Pajić.\nUdruženje Da budemo svi jednaki postoji dve godine i okuplja 83 dece. Glavni cilj je poboljšanje položaja dece i odraslih sa invaliditetom, kao i pomoć samohranim i samostalnim rodteljima. Kako ističe poptredsednica Mina Mijailović, podrška im je važna, a zahvalni su partnetima Gradskoj upravi grada Šapca, Centru za socijalni rad, ambasadama, udrženjima i kompanijama.


Wall Street porastao, investitori optimistični oko trgovinskih pregovora – Bankar.rs\nHome/FOREX/Wall Street porastao, investitori optimistični oko trgovinskih pregovora\nNa Wall Streetu su u petak S&P 500 i Dow Jones indeks skočili više od 1 posto jer su ulagače ohrabrile poruke o napretku u trgovinskim pregovorima između SAD i Kine.\nDow Jones skočio je 443 boda ili 1,74 posto, na 25.883 boda, dok je S&P 500 porastao 1,09 posto, na 2775 bodova, a Nasdaq indeks 0,61 posto, na 7472 boda.\nU svih 11 najvažnijih sektora cene deonica su juče porasle, a među najvećim dobitnicima bio je industrijski sektor, koji je najviše osetljiv na trgovinska pitanja.\nIako su svetska tržišta kapitala poslepodne bila zapljusnuta optimizmom zbog pozitivnog ishoda američko-kineskih trgovinskih pregovora, oni još nisu postigli konkretan dogovr. Zato je najavljeno da će se nastaviti iduće nedelje u Washingtonu.\nPrethodno, kineska agencija Xinhua je izvestila da su Kina i SAD postigle okvirnu saglasnost o pojedinim ključnim pitanjima tokom trgovinskih pregovora u Pekingu, na kojima su predstavnici dve zemlje razgovarali o temama kao što su transfer tehnologije i zaštita intelektualnog vlasništva.\nUprkos napretku u pregovorima, na tržištu nije vladala euforija, na šta ukazuje ispodprosečni obim trgovanja. Na američkim je berzama vlasnika juče zamenilo 7,07 milijardi deonica, dok je u poslednjih 20 dana prosečni dnevni obim iznosio 7,43 milijarde.\nSuzdržanost ulagača posledica je zabrinutosti da bi usporavanje rasta najvećih svetskih privreda mogao negativno uticati na zarade kompanija.\nU tekućoj sezoni objava kvartalnih poslovnih rezultata izveštaja je objavilo oko 80 posto kompanija iz sastava S&P 500 indeksa, pri čemu ih je 71 posto ostvarilo veću dobit nego što su analitičari u anketi Reutersa očekivali.\nStoga se sada procenjuje da će prosečni rast dobiti na godišnjem nivou u proteklom tromesečju iznositi 16,2 posto, dok se na početku sezone objava poslovnih rezultata očekivao rast od oko 14 posto.\nkina Pregovori SAD Wall street\nIndustrijska proizvodnja u Srbiji u januaru pala za 5,5 odsto


Umesto prepucavanja, neka pomognu ugroženom narodu u Srbiji\nMarko Miletić ispred Demokratske stranke Srbije uputio je kratak komentar na saopštenje Nove Srbije oko jezičkih patrola, ocenjujući da izneti stavovi nemaju utemeljenje u realnim činjenicama i događanjima u Srbiji.\n– U vreme kada celokupna javnost Srbije sa zabrinutošću prati događaje u vezi sa poplavama i čini sve što može da pomogne, NS u Subotici, udobno smešten u tople kancelarije i na sigurnoj razdaljini od pogođenih područja, našla je za shodno da iznosi kritizerski stav prema Demokratskoj stranci Srbije. Ne smatramo značajnim ocene te stranke oko naših aktivnosti, jer danas su nama u DSS-u problemi i muka našeg naroda jedina tema, kaže Miletić.\nOn podvlači da upravo iz tog razloga svako dalje političko “prepucavanje” ostavljaju u Demokratskoj stranci Srbije za dane koji dolaze.\n– Ovo obraćanje javnosti iskoristićemo da još jednom pozovemo sve članove i simpatizere DSS-a, kao i sve druge građane Subotice, da pomognu u prevazilaženju ove teške situacije u skladu sa svojim mogućnostima, saopštio je Miletić.


Za mesec dana se utopilo 18 osoba – Opustise.rs\nNaslovna / Vesti / Srbija / Za mesec dana se utopilo 18 osoba\nZa mesec dana se utopilo 18 osoba\n2. avgusta 2015. Autor: Tanjug Foto: MUP Srbije\nU Srbiji se u poslednjih mesec dana utopilo 18 neplivača, rečeno je danas tokom pokazne vežbe spasavanja na vodi na Adi Ciganliji, kojoj je prisustvovao i ministar unutrašnjih poslova Srbije Nebojša Stefanović. On je tom prilikom apelovao na roditelje da paze na decu neplivače i na građane da ne ulaze u neuređena kupališta.\n„Veoma je važno da upozorimo sve ljude da poštuju sva pravila da ne ulaze u neuređena kupališta i da ne ulaze u vodu pod dejstvom alkohola i što je najvažnije da maloletnu decu i decu koja su loši plivači stalno drže na oku i da ne dozvole da ta deca bez nadzora ulaze u vodu“,rekao je Stefanović novinarima na Adi Ciganliji.\nOn je ukazao da je u prethodnom periodu bilo dosta utapanja i naglasio da je velika tragedija kada bilo ko, a posebno dete, na taj način izgubi život.\n„Moramo da vodimo računa o našoj deci i zato molim sve roditelje da obrate pažnju na to da li su im deca otišla na kupališta, da li idu sa nekim ko zna da pliva i da li neko pazi na njih,“ rekao je Stefanović, nakon vežbe spasavanja na vodi koju su izveli pripadnici Prvog ronilačkog centra Žandarmerije Srbije.\nOn je najavio da će MUP u saradnji sa specijalnom antiterorističkom jedinicom i Žandarmerijom u avgustu i septembru organizovati kampove i obuke u okviru kojih će između ostalog biti i obuke o tome kako se ulazi u vodu, kakvi su postupci i koje su mere bezbednosti.\nStefanović je pozvao predstavnike medija da ozbiljnom kampanjom utiču na svest ljudi koji nisu dovoljno upoznati šta se sve može dogoditi u vodi i koje mere bezbednosti je potrebno preuzeti.\n„Ovo je prilika da pokažemo jednu vrstu društvene odgovornosti i da probamo da spasemo živote“, rekao je Stefanović.\nBrz prelazak sa plitkog dela reke u dubinu gde je četiri do pet metara gde oni više ne mogu da kontrolišu svoje pokrete je najčešći razlog što dolazi utapanja, objasnio je Kikoš.\n← Prethodna vest Šleper smrskao audi na autoputu\nSledeća vest → Zbog Guče moguće gužve na Ibarskoj\nŠOKANTNO UPOZORENJE MINISTRA: Ovo što rade Vučiću ...\nSUMANUTO: Otac dao sinu da vozi kamion, sad mu pre...\nZABRANJENA ZONA: Nema slikanja u Tominom selu, žbu...\nUPOZORENJE Ove pesme bi ozbiljno mogle da UGROZE v...\nEKSKLUZIVNO Stefanović zabranjuje vožnju za mlade ...\nDOKLE VIŠE Tenzije do nedelje: Gej prajda i ima i ...\nHoće li biti Prajda sutra odlučuje Vučić...\nKaraburma je srpska Kolumbija: Nigde nema više dro...\nTri ubistva na kućnom pragu...


Problem za Stojkovića, važan šraf Srbije povređen pred spektakl sa Portugalom\nNaime, Darko Lazović, krilni fudbaler koji bi trebalo da bude jedna od najvažnijih uzdanica „orlova“, nije se našao na spisku fudbalera koji će nastupiti na utakmici italijanskog šampionata koji Verona igra protiv Napolija.\nLazović je trebalo da zauzme mesto kraj aut linije, ali je na dan utakmice objavljeno da je zaradio povredu butnog mišića, zbog čega ga neće biti u sastavu ekipe iz grada Romea i Julije.\nUtakmice reprezentacije Srbije mogu da gledaju svi SBB korisnici, na EON, TotalTV i D3 platformama, a mogu da se prate i ako niste SBB korisnik, u EON paketima van SBB mreže. Dakle, preko bilo kog interneta (PROMO)\nKako je do meča sa Portugalcima ostalo još sedam dana, pitanje je da li će i koliko Lazović moći da pomogne saigračima u borbi za direktan plasman na Svetsko prvenstvo.\nPodsećamo, pobeda Srbiju odvodi direktno u Katar, dok svaki drugi rezultat – remi ili poraz – znače i produžetak puta ka smotri najboljih selekcija sveta preko baraža.\nViše informacija o Lazovićevom stanju bi trebalo da bude poznato u narednim satima.\nNEWER POSTNema više mog mrkova, ni ergele na Borikama\nOLDER POSTPetar Kočić: Govoriti o političkim vlastima u Bosni i Hercegovini ne može čovjek hladno, ne može a da se ne uzrujava


20:24 h > 19:15 h\nNarodna kuhinja u Prekovcu (Foto arhiva KIM)\nŠest narodnih kuhinja na Kosovu i Metohiji hranom i hlebom trenutno snabdevaju više od 2.000 ljudi i stotinak đaka pešaka, a broj korisnika se svakodnevno povećava zbog čega rade u otežanim uslovima. Svetlana Stević kaže da im je cilj da ljudima obezbede način da žive od svog rada, zbog čega pored toga što pripremaju hranu obezbeđuju rekonstrukcije kuća, kupovinu poljoprivrednih mašina i stoke.\n“Naši korisnici su većinom stare i bolesne osobe, porodice sa većim brojem dece i svi oni koji ne mogu da prežive. Tako da se mi trudimo da im pomognemo, ne samo preko tog dnevnog obroka već radimo i mnoge druge stvari, a to je rekonstrukcija kuća, kupovina stoke, krava i koza ili poljoprivrednih mašina. Želja nam je i trudimo se da se ljudi ponovo vrate da žive od svog rada, a da se rad narodnih kuhinja smanji pa na kraju i zatvori”, kazala je Stević.\nPredstavnica humanitarne organizacije "Majka devet Jugovića" ističe da im je februara pretilo zatvaranje, ali da su zahvaljujući dobrim ljudima prevazišli krizu i da trenutno imaju namirnice za rad do kraja juna ove godine.\n“Mi smo u februaru imali jednu krizu, međutim zahvaljujući dobrim ljudima i institucijama, kako države Srbije tako i pojedincima mi smo uspeli da se spasimo i imamo namirnice za narednih nekoliko meseci. Moram da pomenem grad Beograd, Fidelinku, robne rezerve Vlade Srbije koje su dopremile 45 tona brašna, oko 10 tona ulja i 5 tona sećera tako da smo spašeni. Od Kancelarije za KiM u oktobru su nam pristigla novčana sredstva u iznosu od 12 miliona i 800 hiljada dinara tako da smo imali za plate i ostale troškove. Od tih para smo kupili oko 7,5 tona pasulja, tako da će pasulja biti najverovatnije do pred kraj godine,” kazala je Stević.\nNajveći problem narodnih kuhinja, prema njenim rečima je taj što nemaju stalnog donatora, zbog čega se trude da sami pokrenu proizvodnju namirnica. Već dve godine unazad obrađuju zemlju, a imaju i malu farmu ovaca i koza koju planiraju da prošire.\n“U okviru narodnih kuhinja radi 37 radnika imamo i farmu, negde oko stotinak koza i pedesetak ovaca, radimo na projektu izgradnje nove farme i proširenja kapaciteta do 200 grla, sa ciljem da otvorimo mlekaru i počnemo sa proizvodnjom sira, a sve u cilju samoodrživosti da bi smo sami mogli da funkcionišemo i ne zavisimo od raznih akcija i donatora. Već dve godine obrađujemo i oko 15,5 hektara zemlje. Zasejali smo pšenicu na 7 hektara, pa ćemo onda i kukuruz i povrće, kupus i krompir, zatim paradajz, šargarepu, peršun, blitvu, luk i sve ono što nam je potrebno da bi smo mogli da funkcionišemo i radimo bez problema”, rekla je Stević i dodala da su zahvaljujući poljoprivredi prošle godine obezbedili oko 40% potrebnog povrća.\nOna je kazala da je zemlja koju obrađuju crkvena i da se nalazi na teritoriji Vitine, dok se deo nazi u opštini Novo Brdo gde su pored toga zakupili još i dosta livada upravo zbog farme koju planiraju da otvore.\nNa KiM radi šest narodnih kuhinja, po dve u Prekovcu kod Novog Brda i u Korminjanu, kod Kosovske Kamenice, i po jedna u Vrbovcu kod Vitine i u Vidanju kod Kline.\n20.01.2021 Izvršen pretres Doma zdravlja u Štrpcu u potrazi za vakcinama protiv kovida-19 (227)\n20.01.2021 OG: Manji broj novozaraženih (208)\n20.01.2021 Oni su važni (180)\n20.01.2021 Aljbin Kurti neće moći da se kandiduje za poslanika (177)


Maja Pavlović prekinula štrajk glađu - Dijalog.net\nNaslovna Politika Evropska unija Maja Pavlović prekinula štrajk glađu\nFoto: Maja Leđenac/RFE\nBeograd, 7. maj 2019. – Direktorka Kanala 9 Maja Pavlović rekla je na sastanku sa premijerkom Srbije Anom Brnabić da će, posle 23 dana, prekinuti štrajk glađu i zatražila obećanje da njeni problemi neće biti stavljeni u stranu.\nPavlović je tražila obećanje da ako prekine štrajk glađu njeni zahtevi za rešavanje problema TV Kanal 9 neće biti zanemareni, prenosi FoNet.\nPremijerka Brnabić rekla je da će "dati sve od sebe" kako bi pomogla Maji Pavlović, ali da sve treba da bude urađeno u skladu sa zakonom.\nPavlović je izrazila "spremnost da poveruje" da će za 30 dana biti postignut dogovor oko novčanih sporova koje ima sa Organizacijom proizvođača fonograma Srbije (OFPS) i ponovila da su naknade koje plaćaju lokalni i regionalni emiteri nesrazmerne ekonomskoj moći tih medija.\nBrnabić je rekla da Pavlović zahteva da joj OFPS vrati novac koji je izvršenjem povukao sa računa Kanala 9, ali da ona u tome ne može da pomogne, jer nema načina da natera OFPS da novac vrati, a da je račun Kanala 9 odblokiran dobrom voljom OFPS.\nDirektor OFPS Nikola Vilotić objasnio je da oni ne mogu vratiti novac, a da protiv Maje Pavlović imaju još pet sudskih postupaka.\nPremijerka se pozvala na to i da je sporazum o naknadama OFPS potpisao sa Asocijacijom nezavisnih medija (ANEM) i dodala da se cene i naknade ne mogu određivati "od slučaja do slučaja" i da se ne mogu menjati jer se nekom pojedinačno ne dopadaju.\nPavlović se žalila da je naknada koju je plaćala RATEL bila 23.000, a da je u sedmoj godini ugovora o dodeli dozvole za emitovanje ta naknada prebačena na Emisione veze i tehniku i da mesečno iznosi 200.000 dinara.\nBrnabić je rekla da je cenovnik ETV rađen po tržišnim principima u saradnji sa stručnjacima Evropske banke za obnovu i ravoj (EBRS) i da lokalni i regionalni emiteri plaćaju do 80 odsto manje naknade.\nDirektor RATEL Vladica Tintor objasnio je da je naknada različita jer je naknada koja se plaća ETV šira od onoga što se plaćalo RATEL, i da se njima plaćala samo frekvencija.\nMaja Pavlović ukazala je da su troškovi koje je Kanal 9 imao oko predajnika iznosili do 10.000 dinara, a da su sada emiteri prinuđeni da se prikače na stanicu Crveni Čot i plaćaju znatno veću naknadu, dok je konkursom za dodelu dozvola za emitovanje bilo predviđeno da se naknade neće menjati.\nOna je naglasila da želi da država poštuje uslove koje je sama propisala kada je raspisala konkurs za dodelu dozvola za emitovanje.\nPredstavnica Regulatornog tela za elektronske medije Olivera Zekić ocenila je kako u Srbiji mnogi žive zagledani u vreme socijalizma i žele da im država obezbedi posao i bude odgovorna ako oni ne umeju da svoj posao vode, ali da ovo nije socijalizam i da se danas živi u tržišnoj ekonomiji.\nPremijerka je tvrdila kako direktorka Kanala 9 traži da ona utiče da sudstvo brže donosi odluke, ali da bi to onda bio pritisak na sudstvo, pa ne može da pomogne u tome.\nPavlović je uzvratila tvrdnjom da od premijerke nije tražila da utiče na sudstvo, već da bude osoba koja će da koordinira različite službe kojima mora da se obrati.\nPremijerka je rekla i da, kao i u svakom biznisu, država menja naknade i pravila s vremenom i da Pavlović ne može da tumači zakone kako se njoj sviđaju.\nPredstavnik Nezavisnog udruženja novinara Srbije (NUNS) Vukašin Obradović izjavio je da mu je sada žao što je terao Maju Pavlović da učestvuje u takvom sastanku i negodovao zbog tona u kojem se sastanak vodi.\n"Odlučili ste danas da napravite javnu predstavu za građane. Da li mislite da bi neko štrakovao glađu 22 dana i ugrozio zdravlje iz hira", upitao je Obradović uzvraćajući na izjavu premijerke da je protivnik štrajka glađu i da ga smatra vrstom "ozbiljne ucene".\nObradović je dodao i da ostaje gorak ukus kada Brnabić govori o vladavini prava i pravnoj državi, jer, prema njegovim rečima, predstavlja vlast koji krši prava u medijskoj sferi.\nOn je ocenio kako premijerka "možda nije nadležna" za neke od zahteva, ali da jeste nadležna za medijsku reformu i za pitanje zašto je neko iz medija uopšte i počeo da štrajkuje glađu.\nBrnabić je rekla da je sednica otvorena zbog optužbi da Vlada Srbije krši medijske slobode, jer bi – da je sastanak bio zatvoren – svako izašao sa svojom pričom.\nPremijerka je rekla i da je sastanak javan da u slučaju da Pavlović nastavi sa štrajkom glađu, kako bi građani znali šta je moglo, a šta nije moglo da se uradi.\nOznakemedijimedijske slobodeštrajkVlada Republike Srbije\nPrethodno Dragojlović: Postoji zastoj u otvaranju poglavlja u pregovorima Srbije i EU\nSledeće Protest za prava gluvih i nagluvih Srbije\nTop Tags lokalna samouprava evropske integracije Društvo Evropska komisija ljudska prava Civilno društvo mediji vladavina prava Srbija i Evropska unija Vlada Republike Srbije konkurs OCD Evropska unija istraživanje mladi


Lajčak: Razgraničenje nije na dnevnom redu - European Western Balkans\nBRISEL – Specijalni predstavnik EU za dijalog Beograda i Prištine Miroslav Lajčak izjavio je za austrijsku novinsku agenciju APA da razgraničenje nije na dnevnom redu procesa.\n„Videli smo vrlo snažnu negativnu reakciju na razgraničenje u drugim delovima regiona, kao i zemalja EU. To me dovodi do zaključka da to nije na dnevnom redu i da ne bi trebalo da bude na dnevnom redu “, rekao je Lajčak, prenosi Tanjug.\nOn je ocenio je da je potreban dogovor koji smanjuje tenzije i da je ta ideja vrlo jasno pokazala da to neće biti slučaj.\nLajčak je odbio da komentariše navodni sporazum koji već postoji između predsednika Srbije i Kosova Vučića i Tačija, rekavši da on ne radi na osnovu glasina, a takođe nije imao šta da komentariše o navodnoj ulozi specijalnog izaslanika SAD za dijalog Ričarda Grenela u rušenju Vlade Aljbina Kurtija.\n“Sjedinjene Države su uvek bile najvažniji međunarodni partner EU na Kosovu”, rekao je on dodajući da nijedan drugi međunarodni akter ne može regionu da pruži ono što EU može – da bude deo Evrope.\nLajčak je podržao viznu liberalizaciju Kosova i rekao da je činjenica da dolazi iz Slovačke, zemlje koja ne priznaje Kosovo, nebitna, jer on predstavlja EU.\nDijalog Beograda i PrištineMiroslav Lajčakrazmena teritorijaRičard GrenelSAD


Dobitnici ekološke nagrade „Zeleni list” inicijativa „Sačuvajmo naš parkić” i Udruženje za zaštitu ustavnosti - Beograd - Dnevni list Danas\nPočetna » Beograd » Dobitnici ekološke nagrade „Zeleni list” inicijativa „Sačuvajmo naš parkić” i Udruženje za zaštitu ustavnosti\nInicijativa „Sačuvajmo naš parkić” i Udruženje za zaštitu ustavnosti saopštili su danas da su dobitnici najstarije ekološke nagrade „Zeleni list” zbog odbrane parka na Banovom brdu.\n0Piše: FoNet 24. septembra 2020. 14.40\nU julu ove godine jednogodišnja borba građana Banovog brda završena je odbranom park i potpisivanjem protokola kojim je odlučeno da će Parkić na Banovom brdu ponovo dobiti status zelene površine.\nProtokol su potpisali predstavnici investitora „NIVA BILDING”, inicijative „Sačuvajmo naš parkić” i zamenik gradonačelnika Goran Vesić ispred grada Beograda pred novinarima u Skupštini grada, podseća se u saopštenju.\nNavedenim protokolom bila je predviđena i obaveza da će investitor povući sve prijave i tužbe protiv aktivista, a danas je održano novo ročište povodom krivičnih tužbi investitora, koji je odbio da povuče tužbe.\nNe vidimo nijedan razlog za suđenja, jer se time krši potpisani protokol u Skupštini grada, ističe se u saopštenju.\nekološka nagrada, Sačuvajmo naš parkić, Zeleni listBeograd


Renault.rs - Finansiranje\nKupovina automobila je uvek pažljivo promišljen čin. Budući da se radi o velikom ulaganju, često se javljaju brojna pitanja. Da bismo mogli što bolje da vam pomognemo, nudimo vam niz prilagodljivih i konkurentnih rešenja finansiranja vozila. Među njima sigurno ćete naći rešenje prilagođeno vašim potrebama, životnom stilu i odabranom tipu automobila.\n• Transparentni: O svim stavkama i uslovima finansiranja obaveštavamo vas već kod informativnih obračuna. Kod nas nema neprijatnih iznenađenja, ni pre, ni tokom, niti nakon zaključivanja finansiranja.


Počinje vakcinacija trećom (buster) dozom protiv Kovida-19 | Media Start Info\nDopunska, odnosno, treća doza vakcine protiv virusa korona počeće da se daje od utorka, 17. avgusta, saopšteno je iz Vlade Srbije.\nNa portalu eUprave sami će moći da vide da li spadaju u kategorije stanovništva kojima se preporučuje primanje treće doze vakcine.\nVlada Republike Srbije još jednom je apelovala na sve građane da zaštite svoj život i zdravlje, kao i živote i zdravlje svih ljudi u svom okruženju i vakcinišu se.\nIzvor: Danas.rs/Vlada Srbije\nTagovi korona virus, Kovid-19, vakcina, vakcinacija\nPrethodna vestKrah američke politike u Avganistanu\nSledeća vestOvogodišnji 54/55. Bitef upozoriće na ekološku krizu


Dok je sinoć pobeđivao Liverpul, lopovi ga "olakšali" za više od pola miliona evra! - Sportske.net\nDok je sinoć pobeđivao Liverpul, lopovi ga "olakšali" za više od pola miliona evra!\nFudbaleri Pari sen Žermena opljačkan dok je bio na terenu.\nZvanično - De Hea ostaje, ali šta to znači?!Nejmarova želja jača od povredeSada nema dileme, Nejmar je najefikasniji Brazilac svih vremena!LŠ: Nejmar bacio Liverpul u ogromne probleme, "Pevci" se i dalje nadaju!Zvezda Parižana se sukobila sa Tuhelom, Nemac reagovao ekspresno, ali to nije jedini problem za Parižane večeras!\nPSŽ je savladao Liverpul na svom stadionu u okviru pete runde grupne faze Lige šampiona sa 2:1, a u drugom poluvremenu je priliku da nastupi za "Svece" dobio i bivši napadač Šalkea i Stouka Erik Maksim Čupo-Moting.\nKamerunac je ovog leta na iznenađenje mnogih stigao u Pari sen Žermen, angažovan je kao alternativa za Edinsona Kavanija.\nI dok je sa svojim saigračima dobijao Liverpul, Čupo-Moting je opljačkan!\nNaime, lopovi su iz njegove kuće izašli sa nakitom i ručnim torbama u vrednosti od 600 hiljada evra!\nZaista nesvakidašnja situacija, videćemo da li će počinioci biti uhvaćeni, ova svota novca nije mala čak ni za fudbalera bogatog Pari sen Žermena.


"Krajiški div" se budi: AS Grupacija u januaru pokreće primarnu proizvodnju - Akta.ba\n25.12.2018. 12:21 / Izvor: Akta.ba\nKako je iz tešanjske grupacije najavljeno, "Krajiški div" polako se budi. Već je pokrenuta proizvodnja u šest proizvodnih jedinica. Veliki broj nekadašnjih brendova je vraćen na police u trgovinama, a u skorijoj budućnosti najavljuju pokretanje novih.\n"Početkom 2019. godine planiramo pokretanje primarne proizvodnje. Dobar dio posla smo uradili na ambijentalnom uređenju i u januaru planriramo useliti prve koke nosilje", kazao je Ševal Delić, direktor AC Food.\n"Vi morate investirati da biste dobili znanje od eksperata koji to najbolje rade. Zajedno sa ekspertima iz Švicarske, Belgije, Turske i drugih zemalja napravili smo jedan dobar tim koji za internacionalne brendove rade najinovativnije proizvode", rekao je Edhem Numić, direktor Direkcije za razvoj i marketing.


Sto pedeset godina od rođenja Miloja Vasića\nIzdanje u opticaju od 14. novembra sadrži tri marke nominalnih vrednosti po 27 dinara, tri koverta prvog dana (FDC) i prigodan žig i štampano je u tiražu od po 25.000 primeraka. Miloje M. Vasić, arheolog i univerzitetski profesor, rođen je u Velikom… »\nOvo ostvarenje je imalo i najviše nominacija - devet. BRITANSKI film "The Favourite" ("Miljenica") na ovogodišnjoj 32. dodeli Evropskih filmskih nagrada (EFA) u Berlinu osvojio je osam priznanja, uključujući i ono za najbolji evropski film. Ovo… »\nIzvoz u Nemačkoj porastao drugi mesec uzastopno\nBerlin -- Nemački izvoz je porastao u oktobru, što je drugi mesec zaredom da se dešava rast. Ovo se desilo uprkos očekivanjima ekonomista, koji su predviđali blagi pad. Federalni zavod za statistiku Destatis, saopštio je danas da je izvoz porastao… »\n4˚ / 8˚


Doprinos civilnog sektora aktivnostima u okviru Berlinskog procesa | SC Radar\nEkonomska stabilnost, bezbednost i rešavanje regionalnih sporova teme su koje su dominirale samitom održanim prethodnih dana u prestonici Velike Britanije. Uprkos turbulencijama izazvanim Bregzitom i nedavnom ostavkom šefa diplomatije Borisa Džonsona, nesumnjivo je da će London u godinama pred nama težiti da razvija čvrste veze sa kontinentalnim delom Evrope.\nUpravo takvu poruku učesnicima skupa „Samit Zapadnog Balkana u Londonu – poruke civilnog društva“, koji je u beogradskog Medija centru prošle sedmice organizovao Evropski pokret u Srbiji, preneo je i britanski ambasador Denis Kif.\n„Velika Britanija napušta Evropsku uniju, ali ne napušta Evropu, vrednosti i interese koje delimo desetinama, pa i stotinama godina. Jedan od naših ključnih spoljnopolitičkih interesa, što je i premijerka Tereza Mej poručila krajem maja prilikom posete Skoplju, je da prostor Zapadnog Balkana bude bezbedniji, stabilniji, ekonomski razvijeniji i povezaniji u šire kontinentalne tokove“, ukazao je ambasador.\nNa samitu je učestvovalo oko stotinak predstavnika civilnog društva i aktivista iz regiona, koji su što kao panelisti, što kao učesnici debata, značajno unapredili rad skupa u Londonu, koji se od 2014. godine održava u okviru Berlinskog procesa.\nPoruke organizacija civilnog društva iz regiona okupljenih u novoformiranu mrežu South East Europe Think Net (SEE Think Net) u Londonu je preneo koordinator te mreže Zoran Nečev. SEE Think Net, kao prva regionalna mreža organizacija civilnog društva koja će nadgledati Berlinski proces, formirana je ove godine uz podršku Evropskog fonda za Balkan.\nDomaćin sledećeg skupa u okviru Berlinskog procesa biće Poljska, a šef političko-ekonomskog odeljenja u ambasadi te zemlje Andžej Kinđuk najavio je na prošlonedeljnoj konferenciji da će njegova zemlja akcenat staviti na razmatranje uloge lokalnih samouprava.\nJačanje lokalnih samouprava, njihove uloge u korišćenju evropskih fondova, prekograničnoj saradnji i pomirenju, uz snažan akcenat na mlade ljude u regionu biće, po njegovim rečima, teme koje će dominirati samitom sledeće godine u Varšavi.\n„Poljskoj je veoma stalo da se Srbija i ostale zemlje regiona postepeno približavaju Evropskoj uniji i da jednog dana postanu i njen deo“, kazao je Kinđuk i zahvalio Evropskom pokretu Srbiji na organizaciji skupa.\nViša naučna saradnica Instituta za razvoj i međunarodne odnose (IRMO) iz Zagreba Senada Šabić Šelo predstavila je tokom konferencije predlog praktične politike o migracionoj krizi kao bezbednosnom izazovu za Evropu i region Zapadnog Balkana.\nZaštitni znak Staljingradske bitke: PAVLOVLJEVA KUĆA je mesto koje je promenilo tok istorije …


Vučević: Balašević nije želeo da se podižu spomenici niti imenuju ulice njegovim imenom | Luftika\nGradonačelnik Novog Sada Miloš Vučević izjavio je danas da je Đorđe Balašević zaslužio da neka novosadska ulica ili most dobiju njegovo ime, ali da nije želeo da mu se „podižu spomenici niti imenuju ulice njegovim imenom“.\nVučević je za RTS rekao da će gradska uprava učestvovati u organizaciji okupljanja u čast Đorđa Balaševića večeras u 19 časova na Keju žrtava racije u Novom Sadu, uz dozvolu porodice i poštovanje epidemioloških mera.\n„Sve što smo do sada uradili, bilo je uz poštovanje intime njegove porodice“, rekao je Vučević i dodao da „nije poenta poništavati nešto“ što je bila Balaševićeva želja, ali da „Đorđe Balašević ima prostor u Novom Sadu koji je zaslužio svojim delima“.\nNevladina organizacija Vojvođanski klub predložila da novi železničko-drumski most u Novom Sadu dobije ime po Đorđu Balaševiću, piše 021.\nKako navode, most je simbol multikulturalnosti koju je Balašević negovao i promovisao na prostoru nekadašnje Jugoslavije. Vojvođanski klub je najavio da će ovu inicijativu i zvanično podneti Skupštini grada.\nĐoletu u sećanje: 68 belih bagrema biće posađano u dvorištu škole u Donjoj Trnavi\noznakeđorđe balašević gradonacelnik novog sada miloš vučević ulica đorđa balaševića železnički most


Izrael zabranio putovanja u SAD i još devet zemalja\nTanjug 20. decembra 2021. 09:37\nTEL AVIV – Izrael je danas dodao Sjedinjene Države i još devet drugih država na svoju listu zemalja u koje je putovanje zabranjeno, navodeći kao razlog zabrinutost zbog širenja omikron soja korona virusa.\nPrema najnovijoj odluci, koja stupa na snagu sutra u 22:00 časova po lokalnom vremenu, Izraelcima će biti potrebna posebna dozvola za let u SAD, koje su sada jedna od oko 50 zemalja u koje Izraelci ne mogu da putuju, prenosi agencija Rojters.\nIzraelski premijer Naftali Benet je u televizijskom obraćanju poručio da je Izrael kupio izvesno vreme brzim prelaskom na ograničenja putovanja kada je omikron prvi put otkriven prošlog meseca, ali da ono sada ponestaje.\nBenet je predvideo i porast zaražavanja u roku od nekoliko nedelja.\nNa „crvenu listu“ zemalja u koje je zabranjeno putovanje stavljene su SAD, Italija, Belgija, Nemačka, Mađarska, Maroko, Portugalija, Kanada, Švajcarska i Turska.\nIzrael je zabeležio 134 potvrđena slučaja omikrona i još 307 sumnjivih slučajeva, saopštilo je izraelsko Ministarstvo zdravlja.\nU sklopu svog prvog odgovora na omikron, koji je prvi put otkriven u južnoj Africi i Hong Kongu, Izrael je 25. novembra zabranio ulazak strancima i uveo karantin od tri do 14 dana za Izraelce koji se vraćaju iz inostranstva.


Konkurs: UAS Godišnja nagrada za 2017. | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > Konkurs: UAS Godišnja nagrada za 2017.\nGodišnja nagrada Udruženja arhitekata Srbije za 2016: Nagrada “Aleksej Brkić” Udruženja arhitekata Srbije za 2016 – arh. Predrag Milutinović – Paraolimpijski centar, Kragujevac\nUdruženje arhitekata Srbije raspisuje konkurs za dodelu Godišnjih nagrada za arhitekturu za 2017. godinu.\n– Dr Igor Marić, arhitekta, predsednik Žirija i članovi:\n– Predrag Milutinović, arhitekta, Beograd\n– Siniša Tatalović, arhitekta, Beograd\n– doc. dr Branislava Stoiljković, arhitekta, Niš\n– Leonid Nešić, arhitekta, Novi Sad\nprijavu kandidata sa informacijom o objektu kojim se kandidat kandiduje za nagradu; a naročito, dokaz o članstvu područnog Društva arhitekata, grafičke priloge (situaciju osnove i preseke) koji će omogućiti odgovarajući uvid u sadržaj i rešenje, kratko tekstualno objašnjenje i fotografije objekta iz kojih se može sagledati ukupan gabarit – obavezna predaja i na cd-u.\nizjavu da je objekat završen u godini za koju konkuriše.\npredlagač može podneti za predloženo delo i već ranije objavljene ocene, mišljenja, kritike i drugi raspoloživi materijal (ukoliko postoje) koji prezentuje, tumači i osvetljava kandidatov doprinos i podkrepljuje razlog za kandidaturu\nKonkurs za nagradu se raspisuje od 16.07.2018, a rok za podnošenje predloga sa kompletnom dokumentacijom je do 25.09.2018.godine do 15.00 časova.


FABRICI FORMALNO KANDIDAT ZA AMBASADORA EU U BG - TVS\nFABRICI FORMALNO KANDIDAT ZA AMBASADORA EU U BG\nItalijan Sem Fabrici i formalno je kandidovan za novog šefa delegacije EU u Beogradu, piše Politiko.\nFabrici se nalazi na listi od 43 nova ambasadora u misijama EU širom sveta, koje je predložila visoka predstavnica EU za spoljnu politiku i bezbednost Federika Mogerini.\nAgencija Tanjug pre dva meseca je objavila da je Fabrici najozbiljniji kandidat za mesto šefa delegacije EU u Beogradu.\nPolitiko dodaje da Fabrici ima veliko poverenje visoke predstavnice EU Federike Mogerini.\nProcedura izbora novog šefa delegacije EU u Srbiji još traje, a odluka Evropske službe za spoljne poslove o izabranom kandidatu će biti potvrđena na sastanku svih komesara Evropske komisije.\nSem Fabrici rođen je u Italiji, gde je završio studije međunarodnog prava i međunarodne ekonomije na La Sapijenca univerzitetu u Rimu.\nPotom je nastavio postdiplomske studije iz oblasti diplomatije u Školi Vlade na LUIŠ Univerzitetu u Rimu.\nIza sebe ima bogatu diplomatsku karijeru tokom koje je bio savetnik za međunarodne odnose predsednika Evropskog saveta, dok je pre odlaska u Brisel radio u štabu italijanskog premijera Silvija Berluskonija kao savetnik za energiju i klimatske promene.\nFabrici je bio na diplomatskim funkcijama u stalnom predstavništvu Italije pri Svetskoj trgovinskoj organizaciji, kao i u ambasadi Italije u Pekingu.\nGodine 2013. tadašnja visoka predstavnica EU za spoljnu politiku i bezbednost Ketrin Ešton imenovala ga je za poziciju šefa delegacije EU u Australiji i Novom Zelandu.\nFabrici je zagovornik borbe protiv klimatskih promena, za koju je neophodna saradnja svetskih zemalja, kao i globalnog rešavanja problema migracija, koje u prethodne četiri godine utiču na Evropu, a sada su postale i svetski problem, što je i naglasio u intervjuu za televiziju ABC u septembru prošle godine.\nPored globalnih kriza, Fabrici smatra da je i Bregzit uneo element nesigurnosti u Evropu, zbog toga što je prvi put jedan član Unije poželeo da izađe iz nje, navodi portal Juropijen Vestern Balkans (EWB).\nIpak, Fabrici je optimitičan prema budućnosti EU i smatra da je evropski projekat nezaustavljiv, jer među Evropljanima postoji moćna volja da Evropska unija uspe.\n"Ideja da se vratimo na nacionalni nivo je nemoguća. Na kakav nacionalni nivo bismo se vratili uopšte?", upitao je Fabrici u intervjuu za australijski Fajnenšal tajms.\n"Od Rimskog carstva smo isprobavali brojne sisteme vladavine. Ono što trenutno imamo funkcioniše. Iako nailazimo na poteškoće, vrednost projekta je i dalje tu. Među sobom uspevamo da rešimo sve probleme", kazao je Fabrici tom prilikom.\nOn smatra da su reforme stavova evropskih lidera neophodne kako bi se osigurao mir i prosperitet u budućnosti, a te promene najviše priželjkuje kako bi njegova deca mogla da uživaju u povlasticama koje je i sam uživao kao građanin mirne i uspešne Evrope.\nKada su ga upitali kako sebe vidi, Fabrici je istakao da sebe prvo doživljava kao Italijana, a potom kao Evropljanina, mada kaže da ovaj odnos može i da se preokrene.\n"Postoji jedna izreka koju koristimo, a koja kaže da kada sam u Italiji, ja sam Rimljanin. Kada sam u Briselu, ja sam Italijan. A kada sam negde druge u svetu, ja sam Evropljanin", rekao je Fabrici, ističući da veruje u njeno značenje.\nKao i njegov prethodnik u Srbiji, Majkl Davenport, Fabrici je veoma aktivan na Tviteru , tako da će o njegovim stavovima o napretku Srbije ka EU moći da se sazna i preko ove društvene mreže, navodi EWB.


Rusija: Pokrivenost osiguranja useva porasla na 46% - Bonitet\nIzvorBonitet.com / xprimm.com\nAllianz za nedovršeni neboder plaća 1,4 milijardi evra\nPrema rečima predsednika Nacionalnog udruženja poljoprivrednih osiguravača (NAAI) Korneija Bijdova, u većem broju poljoprivrednih regiona u Rusiji pokrivenost osiguranja useva porasla je sa 22% na 46%.\nPrema podacima NAAI o osiguranju useva uz državnu podršku u 2020. godini, „formirana je grupa vodećih regiona u kojoj je osiguranje useva dva ili više puta veće od prosečnog nivoa pokrivenosti u zemlji“. Tokom 2020. godine u TOP-10 regiona, vodećih po veličini osiguranih površina, osigurano je 3,8 miliona hektara, što je 14% useva u ovim regionima, a u većini njih nivo osiguranja dostigao je 46 %, kako je primetio Bijdov.\nU 2020. godini ukupno 58 regiona u Rusiji osiguralo je useve uz državnu podršku (naspram 45 pre godinu dana).\nDo kraja 2020. godine oko 8% useva u zemlji bilo je osigurano uz državnu podršku, ili 5,6 miliona hektara useva (….) Za poređenje, u 2018. godini ova pokrivenost bila je samo 1,5%, u 2019. godini – 6,1% .\nPrethodni tekstUNIQA – Putno osiguranje sa dodatnim COVID-19 pokrićem\nSledeći tekstMlađi brat Ilona Maska prodao deo akcija u Tesli


Motorpsycho (NOR) premijerno u Beogradu - Danas\nMotorpsycho (NOR) premijerno u Beogradu\nProgresivni velikani iz Trondhajma će nastupiti po prvi put u Dom omladine Beograda u organizaciji koncertne agencije RockSvirke.com sa početkom u 21 čas.\nUlaznice se mogu kupiti po promotivnoj ceni od 1500 dinara (ograničen kontigent ulaznica dok se ne prodaju ili do 28. februara) na prodajnim mestima Eventim Serbia, GIGS TIX-a, DD Tickets-a i u FELIX Shop, TC Sremska, (II sprat, radno vreme: 12 – 20h). Kada se rasprodaju promotivne ulaznice, regularna pretprodajna cena do dana koncerta iznosiće 1800 dinara, a na sam dan za ulaznicu je potrebno izdvojiti 2100 dinara.\nMotorpsycho – „The Tower“ Priča o bendu Motorpsycho startuje 1989. godine kada su se dva školska druga, Hans Magnus ’Snah’ Ryan i Bent Sæther, ponovo srela u Trondhajmu, gde je Bent studirao i radio kao DJ na univerzitetskoj radio stanici. Pored toga, svirao je sa Kjell Runar ‘Killerkjell’ Jensenom u grupi kojoj je bio neophodan gitarista, te su regrutovali Ryana i ostalo je istorija.\nNaziv benda izabrali su nakon što su odgledali istoimeni film Rasa Mejera (Russ Meyer), a prvi album „Lobotomizer“ objavili su u septembru 1991. godine za nezavisnu indie etiketu Voices of Wonder iz Osla. Sledećeg meseca, na mesto bubnjara dolazi Håkon Gebhardt i do kraja godine kreću sa prvim svirkama u inostranstvu. Nakon mini albuma „Soothe“ i nekoliko singlova, bendu se pridružuje četvrti član Helge ‘Deathprod’ Sten, koji umnogome doprinosi novom, eksperimentalnom zvuku grupe, koji je do tada bio prilično u klasičnoj matrici post-hardcore gitarskog roka.\nDevedesete su bile veoma produktivan period za Motorpsycho budući da su skoro svake godine objavljivali novi materijal, a do kraja 20. veka u četiri navrata su osvojili pomenuti norveški Gremi, od čega tri puta za album godine u rok i hard rok kategorijama („Blissard“, 1996., „Angels and Daemons at Play“, 1997. i „Let Them Eat Cake“, 2000. godine). Sa albumom „Let Them Eat Cake“ bend se udaljiio od hard rok korena i prigrlio elemente džeza, popa, žičanih i duvačkih aranžmana, a ovaj princip će se zadržati na narednim pločama „Phanerothyme“ (2001) i „It’s a Love Cult“ (2002).\nNakon četvorogodišne diskografske pauze objavljen je „Black Hole/Blank Canvas“ koji su u potpunosti odsvirali i otpevali Bent i Shah, jer je u međuvremenu Gebhart napustio grupu.\nU ovoj deceniji, trio je uzeo učešće u mnogim interesantnim projektima, a prošle godine su objavili aktuelno studijsko izdanje „The Tower“. Na ovom albumu umesto Kapstada, koji je napustio bend, ulogu bubnjara obavlja Tomas Järmyr. Iako su uvek nastojali da prošire svoje muzičke vidike i istraže nove načine da izraze sebe, ovo je avanturistički album čak i za Motorpsycho standarde. U muzičkom smislu ovo je najteži album koji je bend snimio nakon dugo vremena, a pesme su u dijapazonu od kratkih i slatkih do dugačkih i teških – u nekim delovima koketirajući čak sa stoner rokom.\nU odnosu na prethodnika „Here Be Monsters“, „The Tower“ je eksplozivnije izdanje, zvuk je prljaviji, a rifovi žešći, a dok je prošli album bio introvertniji, nova ploča odražava vreme u kome je nastala i više se bavi društvenim nego ličnim problemima. Album je snimljen u studijima u Los Anđelesu i Džošua Tri uz dodatna snimanja u Trondhajmu. „The Tower“ je dokaz kojom bend želi svima da stavi do znanja da je živ i da potvrdi da još uvek nisu za staro gvožđe.


Deca migranti na severu Francuske prisiljena na kriminal\nM. D. 17. juna 2016. 00:00\nDeca migranti na severu Francuske svakodnevno su prisiljena na kriminal i prostituciju kako bi im se obezbedilo mesto u migrantskim kampovima ili dalo obećanje da će moći da otputuju u Britaniju, saopštio je Unicef.\nTa agencija UN navodi da seksualno iskorišćavanje, nasilje i prinudni rad predstavljaju stalnu pretnju po decu koja putuju sama i poziva vlasti da učine više kako bi ih zaštitile, prenosi Rojters.\n„Znamo da ovaj problem datira od pre više od decenije, ali je postao mnogo ekstremniji i ozbiljniji tokom protekle godine sa pogoršanjem globalne izbegličke krize“, rekla je Melani Tef, visoki savetnik za humanitarna pitanja i politiku Unicefa u Britaniji.\nVeći broj dece rekao je toj agenciji UN da ih u zarobljeništvu drže različite kriminalne grupe koje traže otkup od njihovih porodica, dok su drugi prisiljeni da rade pod skoro robovlasničkim uslovima kako bi mogla da plate dalje putovanje.\nUnicef navodi da im krijumčari traže od 4.000 do 5.500 funti da ih prevezu do Britanije, pa deca traže alternativne načine da tamo otuputuju, pri čemu se neki kriju u hladnjačama.\n„Deci nije obezbeđeno školovanje, a većinu noći provode tako što satima hodaju i pokušavaju da uskoče u kamione kako bi se prevezli do Britanije“, rekla je Tef.\nOne je dodala da deca koja žive u migrantskim kampovima često moraju da plate pristup tuševima.\nDeca u kampovima ostaju u proseku pet meseci, mada neki ostaju i devet meseci, a neki i više od godinu dana, navodi Unicef.\nTa agencija je intervjuisala 60 dece između 11 i 17 godina starosti iz Avganistana, Egipta, Erireje, Etiopije, Irana, Iraka, Kuvajta, Sirije i Vijetnama koji žive u kampovima duž La Manša, u periodu između januara i aprila ove godine.\nOd oko 206.200 ljudi koliko ih je stiglo u Evropu preko mora od početka godine do 4. juna, svaka treća osoba je dete, saopštio je Unicef u utorak.\nPrema podacima Unicefa, oko 500 dece bez pratnje odraslih živi u sedam kampova na severnoj obali Francuske, uključujući Kale i Denkerk.\nMnoga deca migranti završavaju u kampovima kao što je improvizovano naselje „Džungla“ kod severne francuske luke Kale, podseća Rojters.


UGLjEVIK: USPJEŠNO ZAVRŠENA BESPLATNA ŠKOLA PLIVANjA :: Semberija INFO ::\nNa ugljevičkim bazenima danas je uspješno završena besplatna škola plivanja za stotinu djece uzrasta pet do 10 godina sa područja ove opštine.\nObuku, čiji je generalni pokrovitelj opština Ugljevik, realizovali su profesori fizičkog vaspitanja i sporta iz Škole "Mali šampioni".\nInstruktor plivanja Mladen Stevanović rekao je novinarima da su polaznici savladali osnovne motoričke strukture kretanja u vodi, održavanje na vodi, kao i snalaženje u neočekivanim situacijama.\n"Ponosni smo na svih 100 polaznika koji su uspješno prošli obuku. Znanje plivanja omogućuje djeci da im voda postane bezbjedno i ugodno okruženje", istakao je Stevanović i zahvalio opštini Ugljevik što je finansirala ovako značajan projekat.\nPredsjednik Skupštine opštine Ugljevik Đoko Simić, koji je dodijelio diplome polaznicima zajedno sa zamjenikom načelnika opštine Cvjetanom Dragonjić, rekao je da je cilj afirmisanje zdravog stila života od malih nogu.\n"Već petu godinu se održava obuka za najmlađe stanovnike naše opštine", istakao je Simić i najavio da će i sljedeće godine opština Ugljevik finansirati školu plivanja za svu zainteresovanu djecu sa područja ove lokalne zajednice.


Dodik: Republika Srpska će razmotriti mogućnost izlaska iz Oružanih snaga BiH – Minber\npro. 15, 2018 at 12:13 am\nadmin 3 godine ago 614 views\nRepublika Srpska (RS) će ispitati mogućnosti za izlazak iz sporazuma, koji je predvidio stvaranje Oružanih snaga Bosne i Hercegovine, ustvrdio je danas predsjadavjući Predsjedništva Bosne i Hercegovine Milorad Dodik.\nIstičući da su ranije predstavnici vlasti RS-a “bili prisiljeni na odustajanje od Vojske RS-a” te da su “pod brutalnim pritiskom na RS formirane Oružane snage BiH”, Dodik je rekao da se istovremeno Kosovu daje pravo da formira svoju vojsku i da jedan dio međunarodnih snaga stoji iza toga.\n“Ovo će biti prilika da mi, u okviru Aneksa jedan B Dejtonskog sporazuma razmotrimo naše učešće u sporazumu o formiranju Oružanih snaga BiH i RS će to uraditi u najskorije vrijeme. Putem nadležnih institucija ispitat ćemo mogućnosti za izlazak iz tog sporazuma koji je predvidio stavranje Oružanih snaga BiH”, rekao je Dodik ističući da sve odluke koje se po tom pitanju budu donoseile bez RS, bit će znak da taj entitet stavi upitnik na taj sporazum, a odredit će se i prema drugim zajedničkim pitanjima u BiH.\nTvrdi da Oružane snage BiH ne pripadaju intersima naroda u BiH, već da služe NATO potrebama.\nKaže i da on lično, a ne Predsjedništvo BiH, „odbacuje bilo kakvu mogućnost da Kosovo formira svoju vojsku“ te stoji iza odluka rukovodstva Srbije u vezi s tim pitanjem.\n“Pokrenut ću inicijativu da se, na nivou Predsjedništva BiH, osudi formiranje Vojske Kosova, jer je time direktno ugrožen Aneks jedan B Dejtonskog sporazuma o regionalnoj stabilizaciji”, ustvrdio je on, nakon sastanka najviših zvaničnika RS-a o pitanjima aktiviranja Akcionog plana za članstvo BiH u NATO-u (MAP) i poziciji RS u svjetlu skupštinske rezolucije o vojnoj neutralnost.\nNaglasio je da je dio međunarodnice zajednice podržao ovu odluku vlasti u Prištini te da se njome danas “promijenila regionalna stabilnost”.\nTvrdi i “da je napad na Srbe na sjeveru Kosova, napad na sve Srbe i smatrat će da je to znak i za Srbe u RS da brane svoja stečena prava i brane ustavni poredak onako kako je predviđeno međunarodnim ugovorima, uz odbacivanje svih vrsta međunarodnih interevencija“.\nNa sastanku najviših zvaničnika RS-a o pitanjima aktiviranja Akcionog plana za članstvo BiH u NATO-u (MAP), ponovljeno je da RS ostaje pri skupštinskoj rezoluciji o vojnoj neutralnosti, ne podržava aktivaciju MAP-a i traži od srpskih predstavnika u Vijeću ministara BiH da se ne bave tim pitanjem, jer oni dolaze iz RS i treba da poštuju stavove njenog parlamenta.\nUsvojeno je ukupno 15 zaključaka, a najavljene su i izmjene Krivičnog zakona RS-a po kojima, ne pridržavanje stavova i odluka Narodne skupštine RS-a, po pitanjima koja zadiru u ustavnu poziciju, status i nadležnosti RS u institucijama BiH bit će krivično djelo.